title: Ubuntu Touch

text: Ubuntu Phone julkaistiin 2. tammikuuta 2013 kello 19 Suomen aikaa. Kolme päivää ennen julkaisua Ubuntun kotisivuilla julkaistiin aikalaskuri. Laskurissa sanottiin "So close, you can almost touch it" () ja sen ulkonäkö viittasi johonkin kosketusnäyttökäyttöliittymään liittyvään julkaisuun.


title: Ubuntu Touch

text: Ubuntu Touch perustuu Ubuntu-työpöytäkäyttöjärjestelmään, käyttäen omaa versiotaan Unity-käyttöliittymästä. Sen käyttöliittymä on luotu Qt- ja QML-tekniikoilla. Ohjelmistot asennetaan Ubuntu Phonea varten mukautetulla APT-paketinhallinnalla. Ubuntulle luodut sovellukset eivät ole suoraan ladattavissa Ubuntu Phonelle. Ubuntu Phonen pitäisi toimia kaikissa Android-pohjaisissa älypuhelimissa.


title: Ubuntu Touch

text: Ubuntu Phonen sovellukset kehitetään pääsääntöisesti Qt:llä, mutta myös monet muut kehitysympäristöt, kuten HTML5 ovat hyvin tuettuja. HTML5-sovellukset voivat tulevaisuudessa käyttää järjestelmän toimintoja (kuten ilmoituksia) kaikissa Ubuntun laiteversioissa, mikä mahdollistaa HTML5-sovellusten integroimisen käyttöliittymään helposti.


title: Ubuntu Touch

text: Ubuntu Phonessa ei ole lainkaan lukitusnäkymää, sillä sitä on pidetty tarpeettomana. Tarvittaessa puhelimen voi kuitenkin lukita salasanalla. Lukitusnäkymän sijasta käyttöjärjestelmässä on "tervehdysnäkymä". Se elää käyttäjän mukaan näyttämällä animoidun ympyrän sisällä erilaisia tietoja ja päivityksiä.


title: Ubuntu Touch

text: Puhelin muuttuu täysveriseksi työpöytäkäyttöjärjestelmäksi asettamalla se telakkaan. Telakkaan kytketty laite tarjoaa täydellisen työpöytäkokemuksen ja mahdollistaa jopa ARM-pelien pelaamisen tietokonekäyttöliittymässä.


title: Ubuntu Touch

text: Järjestelmän perusidea on toimintojen ohjaileminen pyyhkäisemällä sormella näytön reunoista. Pyyhkäisemällä vasemmasta reunasta sisäänpäin avautuu käynnistin ja isommalla pyyhkäisyllä pääsee takaisin aloitusnäkymään. Käynnistimeen kiinnitettävien sovellusten määrää ei ole rajoitettu. Aloitusnäkymä on pystysuunnassa liikuteltava näkymä, josta pääsee käsiksi kaikkiin sovelluksiin, yhteystietoihin ja tiedostoihin. Aloitusnäkymä vastaa pitkälti työpöydän Unity-valikkoa.


title: Ubuntu Touch

text: Näytön yläreunasta pyyhkäisemällä avautuu Androidin, Symbianin ja iOS:n kaltainen ilmoituskeskus, jota on kuitenkin kehitetty merkittävästi eteenpäin. Siinä on monia "välilehtiä" joiden kautta suurin osa päivittäisistä asetusten vaihdoista voidaan hoitaa. Välilehtien välillä vaihdetaan liikuttamalla sormea vaakasuunnassa.


title: Ubuntu Touch

text: Ubuntu Phonessa on kattavat moniajotoiminnot. Sovelluksia ei varsinaisesti suljeta. Edelliseen sovellukseen pääsee pyyhkäisemällä oikeasta reunasta. Sovellusten välillä voi liikkua myös vasemmasta reunasta esiin vedettävällä käynnistimellä. Alareunasta pyyhkäisemällä avautuu sovelluksen valikkotoiminnot. Näiden pyyhkäisytoimintojen ansiosta Ubuntu Phonen sovellukset ovat valmiiksi koko näytön sovelluksia.


title: Ubuntu Touch

text: Käyttöjärjestelmä julkaistaan yksittäisille Android-laitteille alkuvuoden 2013 aikana. Canonical on esitellyt puhelimen toimintaa Samsung Galaxy Nexus -puhelimella. Se on mahdollista asentaa myös muihin laitteisiin. Meizu ja BQ ovat ilmoittaneet julkaisevansa Ubuntu phone esiasennetun puhelimen.


title: Ubuntu Touch

text: CNN:n toimittaja Adrian Covert ennusti julkaisupäivänä 2. tammikuuta 2013, että käyttöjärjestelmä ei tule yleistymään Androidin ja Applen hallitsemilla älypuhelinmarkkinoilla, joiden takana on uskollinen käyttäjä- ja kehittäjäkunta. Jos ollaan realistisia, jopa Windows Phone ja BlackBerry 10 ovat parempia vaihtoehtoja kolmanneksi ekosysteemiksi. Parhaimmillaan Ubuntusta saattaisi tulla kehitysympäristö rahaa säästäville yrityksille.


title: Ubuntu Touch

text: OMG Ubuntu -julkaisun Joey Sneddon tyrmäsi Covertin mielipiteet. Hän pitää esimerkiksi telakkaominaisuutta innovatiivisena. Canonicalin toimitusjohtaja Mark Shuttleworth viittasi Ubuntu Phonen hakevan markkinaosuuksia "uusilta markkinoilta".


title: Ubuntu Touch

text: Tällä hetkellä Ubuntu Phonen kehitystyö on keskeytetty toistaiseksi.


title: Come On (Chuck Berryn kappale)

text: ”Come On” on yhdysvaltalaismuusikko Chuck Berryn kirjoittama ja alun perin hänen esittämä kappale vuodelta 1961. Se oli singlenä ilmestyessään kaupallinen floppi. Brittiläinen The Rolling Stones teki kappaleesta cover-version vuonna 1963 ja se oli samalla yhtyeen ensisingle. Tämä versio nousi Britannian listalla sijalle 21.


title: Come On (Chuck Berryn kappale)

text: Kappaleen alkuperäinen versio on sanoitukseltaan Chuck Berrylle tyypillinen kappale. Se käsittelee turhautumista rakkauselämässä, autoja ja puhelinsoittoja. Sen sijaan sovituksellisesti se on Berrylle epätavallinen, sillä siinä kuullaan niin saksofonia kuin naislaulajaakin.


title: Come On (Chuck Berryn kappale)

text: Chess Records julkaisi ”Come Onin” singlenä lokakuussa 1961. Berryn suosio oli tuolloin taantumassa, eikä kappale saavuttanut listasijoitusta Yhdysvalloissa. Singlen B-puolella oli kappale ”Go Go Go”. Britanniassa ”Come On” ilmestyi vasta vuonna 1963.


title: Come On (Chuck Berryn kappale)

text: ”Come On” oli myös The Rolling Stonesin ensisingle. Yhtyeen versio on Berryn vastaavaa selkeästi nopeatemposempi. Yhtye muutti myös kappaleen soinnutusta sekä lisäsi siihen huuliharpun. Myös sanoitusten rivi ”Some stupid jerk” muutettiin siistimpään muotoon ”Some stupid guy”. Kappale levytettiin 10. toukokuuta 1963 Lontoon Olympic Sound Studiossa. Äänittäjänä toimi Roger Savage. Yhtyeen jäsenet eivät kuitenkaan olleet lopputulokseen tyytyväisiä, sillä äänite ei sisältänyt heidän live-esiintymistensä voimaa. Solisti Mick Jagger totesikin myöhemmin: ”Se oli paskaa”. Kitaristi Keith Richards on puolestaan kertonut:


title: Come On (Chuck Berryn kappale)

text: ”Come On” -single ilmestyi Decca Recordsin julkaisemana 7. kesäkuuta 1963. Se nousi listalle 27. heinäkuuta ja oli neljäntoista viikon aikana parhaimmillaan sijalla 21. Singlen B-puolella oli Willie Dixon -cover ”I Want to Be Loved”. Yhdysvalloissa singleä ei julkaistu lainkaan. Siellä kappale ilmestyi ensimmäisen kerran vuonna 1972 kokoelma-albumilla "More Hot Rocks (Big Hits & Fazed Cookies)".


title: Come On (Chuck Berryn kappale)

text: Rolling Stones oli aikoinaan haluton esittämään kappaletta live-esiintymisissään. Siitä huolimatta yhtye soitti sitä konserteissaan vuosina 1963–65.


title: Laivat puuta, miehet rautaa

text: Laivat puuta, miehet rautaa on Reino Helismaan sanoittama ja Toivo Kärjen säveltämä laulu, jonka Tapio Rautavaara levytti vuonna 1952. Vuonna 1977 sen levytti Vesa-Matti Loiri albumilleen "Vesku Helismaasta". Jope Ruonansuu on tehnyt kappaleesta mukaelman "Ennen piti miehet valtaa".


title: Laivat puuta, miehet rautaa

text: Rautavaara levytti kappaleen vain pari vuotta hänen ja Helismaan väitetyn välirikon jälkeen. Toivo Kärki kertoi Maarit Niiniluodon toimittamassa elämäkerrassa, että Rautavaaran ja Helismaan välit eivät palanneet heidän kiertueryhmänsä loppuvuodesta 1950 hajottua enää koskaan ennalleen, ja esitti todisteena, ettei Rautavaara kelpuuttanut laulettavakseen mitään hänen ja Helismaan nimenomaan Rautavaaraa varten tekemää kappaletta, kuten "Reppu ja reissumies" ja "Kulkurin iltatähti". Kärki jätti kuitenkin mainitsematta, että Rautavaara otti mielellään levytettäväkseen kappaleet "Laivat puuta, miehet rautaa" ja levyn kääntöpuolelle tallennetun "Lauluni aiheet"; etenkin jälkimmäisestä tuli yksi Rautavaaran tunnuskappaleista.


title: Freezepop

text: Freezepop on yhdysvaltalainen elektronisen musiikin yhtye, joka perustettiin Bostonissa, Massachusettsissa vuonna 1999. Yhtye on nimetty jäädetetyn välipalan mukaan ja yhtye kuvaileekin musiikkiaan sanoin: "makea, kylmä, hedelmäinen ja muovinen".


title: Freezepop

text: Yhtyeen musiikkia on esiintynyt useissa videopeleissä, kuten Guitar Herossa ja Rock Bandissa.


title: Matti Luoma

text: Matti Luoma (s. 23. tammikuuta 1980 Helsinki) on suomalais-australialainen entinen jääkiekkoilija. Isokokoinen Luoma pelasi urallaan 17 SM-liigaottelua Jokereissa, mutta suurimmaksi osaksi hänen uransa eteni Mestiksessä. Kiekko-Vantaassa Luomaa luonnehdittiin toisinaan kulttipelaajaksi. Viimeisimmät vuodet hän pelasi Australiassa. Luoma laukoi oikealta.


title: Matti Luoma

text: Luoma aloitti jääkiekon 11-vuotiaana Jääkissoissa vuonna 1991, mutta hänen varsinainen kasvattajaseuransa oli Jokerit. Luoma voitti joukkuessa B-nuorten SM-hopeaa vuonna 1996, SM-pronssia vuonna 1998 sekä A-nuorten Suomenmestaruuden vuosina 1999 ja 2000. Kaudella 1999–2000 hän debytoi myös SM-liigassa, jossa Luoma pelasi 17 runkosarjaottelua jääden niissä ilman tehopisteitä. Hän voitti kauden päätteeksi SM-hopeaa. Kaudella 2000–2001 Luoma siirtyi Jokereista Kiekko-Vantaaseen, jossa hän pelasi loppukaudella yhden ottelun sekä A-nuorissa että Mestiksessä. Kaudeksi 2001–2002 Luoma siirtyi Ruotsin toiseksi korkeimmalla sarjatasolla pelaavaan Almtuna IS:ään. Hänen oli tarkoitus lähteä opiskelemaan Uppsalan yliopistoon, mutta Luoma kuitenkin myöhästyi sinne ilmoittautumisesta. Hän pelasi Almtunassa 29 runkosarjaottelua tehopistein 2+3=5, kunnes palasi loppukaudesta Kiekko-Vantaaseen.


title: Matti Luoma

text: Kaudeksi 2002–2003 Luoma siirtyi pelaamaan Mestistä KJT:hen, jossa tulokaskausi toi 25 runkosarjaottelussa tehot 5+5=10 ja kahdeksassa karsintasarjaottelussa tehot 1+3=4. Kaudeksi 2003–2004 hän palasi Kiekko-Vantaaseen, jossa Luoma vietti kaksi kautta. Hänen molemmat kautensa jäivät varsin rikkonaisiksi olkapäävamman takia. Ensimmäisellä paluukaudellaan Luoma voitti joukkueen tehopörssin lukemalla +9 ja häntä luonnehdittiin Kiekko-Vantaassa myös kulttipelaajaksi. Kausi 2004–2005 Luomalla alkoi hyvin vaisusti, mutta hän löysi taas kevätkaudella paremman vireen.


title: Matti Luoma

text: Luoma oli siirtymässä kauden 2004–2005 jälkeen Kirkkonummen Salamoihin, joiden kanssa hän purki sopimuksen ja oli sen jälkeen siirtymässä Englantiin. Luoman siirto kuitenkin kariutui ja hän teki kauden 2005–2006 kynnyksellä sopimuksen Järvenpään Haukkojen (ent. KJT) kanssa. Luoman kausi jäi jälleen rikkonaiseksi murrettuaan ranteensa jo kauden toisessa ottelussa. Hän pelasi lopulta kaikkiaan vain 25 ottelua. Kauden 2006–2007 Luoma pelasi Suomi-sarjajoukkue HC Keravassa.


title: Matti Luoma

text: Kaudeksi 2007–2008 Luoma siirtyi Kirkkonummen Salamoihin, joissa hän pelasi viisi ottelua, kunnes Luoma palasi Keravalle. Loppukaudesta hän siirtyi Australiaan ja Canberra Knightsin riveihin. Luoma vietti joukkueessa loppu-uransa vuoteen 2012 saakka ja hankki siellä pelatessaan myös maan kansalaisuuden. Kaudella 2009–2010 hän toimi joukkueen pelaajavalmentajana.


title: Kaupunkitutkimus

text: Kaupunkitutkimus (engl. urban studies) on tieteenalojen rajoja ylittävää tutkimusta, jossa keskitytään tutkimaan kaupunkia eri näkökulmista, kuten esimerkiksi taloudellisesta-, poliittisesta-, kulttuurillisesta-, sosiaalisesta-, historiallisesta näkökulmasta jne. Kaupunki alkoi kiinnostaa tutkijoita yhä enemmäm kaupungistumisen edetessä 1900-luvulla. Kulttuuriantropologit huomasivat kaupunkeihin kehittyvää yhteisöllisyyttä. Ensimmäisinä kaupunkitutkijoina pidetään Chicagon koulukuntaa, joka vaikutti Yhdysvalloissa 1920-luvulta alkaen. Kaupunkitutkimus pureutuu paitsi yksittäisiin kaupunkielämän erityispiirteisiin myös laajempiin yhteiskuntaa (ja kaupunkeja) koskeviin ilmiöihin kuten globalisaatioon, modernisaatioon ja verkostoitumiseen (civilization).


title: Päällysrakenne

text: Päällysrakenne voi tarkoittaa:


title: Edmund Lawrence

text: Edmund "Ed" Lawrence (etunimi myös muodossa Edmond, 8. joulukuuta 1952 Lake Charles, Louisiana – 16. heinäkuuta 2015) oli yhdysvaltalainen koripalloilija. Sentterinä pelannut "Big E" pelasi urallaan muun muassa NBA:ssa ja suomalaisessa Tampereen Pyrinnössä.


title: Edmund Lawrence

text: McNeesen osavaltionyliopistossa vuosina 1972–1976 pelannut Lawrence varattiin 84. vuorolla . Varaajaseura Cleveland Cavaliersissa hän ei koskaan NBA:ta pelannut, ei myöskään San Antonio Spursissa, jonka kanssa hän teki sopimuksen vuonna 1980. 27. tammikuuta 1981 Lawrence teki kymmenpäiväisen sopimuksen Detroit Pistonsin kanssa. Pistonsissa Lawrence pelasi kolmessa ottelussa 4 pisteen ja 1,3 levypallon keskiarvoilla.


title: Edmund Lawrence

text: Lawrence pelasi kaudella 1981–1982 Suomen pääsarjassa edustaen Tampereen Pyrintöä. Hän pelasi runkosarjassa 34 ottelussa 26,1 pisteen ja 14,0 levypallon ottelukohtaisilla keskiarvoilla. Pyrintö sijoittui runkosarjassa kuudenneksi ja selviytyi puolivälieriin. Joukkuetta vastaan asettui Torpan Pojat, joka voitti Pyrinnön otteluvoitoin 0–2.


title: Edmund Lawrence

text: Lawrence kuoli 62-vuotiaana 16. heinäkuuta 2015.


title: Samantha Paxinos

text: Samantha Paxinos (s. 25. helmikuuta 1988) on botswanalainen uimari. Hän kilpaili vuoden 2008 kesäolympialaisissa Pekingissä ja jäi siellä naisten 50 metrin vapaauinnissa 70. sijalle. Hän toimi samoissa kisoissa maansa lipunkantajana. Aiemmin samana vuonna hän kilpaili Manchesterin lyhyen radan MM-kilpailuissa sijoittuen neljässä lajissaan sijoille 47–67.


title: Kaupunkisosiologia

text: Kaupunkisosiologia on sosiologian tutkimusalue, jossa tarkastellaan ihmisten vuorovaikutusta kaupungeissa. Siinä pyritään luomaan kaupunkien rakenteita, prosesseja, muutoksia ja ongelmia koskevaa tutkimustietoa suunnittelun ja päätöksenteon tueksi. Kaupunkisosiologiassa tutkitaan erilaisia aiheita, kuten maahanmuuttoa, väestökehitystä, taloutta, köyhyyttä jne. Kaupunkisosiologian perustajana pidetään Georg Simmeliä, jonka kaupunkielämää ja urbaania elämäntapaa tarkasteleva essee "Die Großstädte und das Geistesleben" loi pohjan myöhemmälle kaupunkisosiologialle.


title: Suomensukuiset 30 päivässä

text: Suomensukuiset 30 päivässä on ensi kerran alkuvuonna 2013 esitetty kymmenosainen kulttuuriohjelma, jossa seurataan Ville Haapasalon tutustumismatkaa Venäjän suomensukuisiin kansoihin. Sarja kuvattiin toukokuussa 2012 Venäjällä. Ohjelmasarja kuuluu tuotantoyhtiö Aito Median tuotantoihin.


title: Suomensukuiset 30 päivässä

text:
Sarjan ensimmäinen jakso lähetettiin keskiviikkona tammikuun 2. päivänä 2013 kello 21 alkaen Yle Teema -kanavalla. Sarjan kymmenes ja viimeinen jakso sai ensiesityksensä maaliskuun 6. päivänä. Esitetyt jaksot ovat lisäksi katseltavissa Yle Areenassa neljän viikon ajan.
Ohjelmasarjassa katsoja tutustuu suomensukuisten kansojen nykyoloihin Venäjällä ja sukulaiskansojen kulttuuriin monipuolisesti. Haapasalo kuvausryhmineen kulkee lentäen, autolla, junalla ja vesitse kohteesta toiseen. Sarja saa alkunsa Kazanin monikulttuurisesta miljoonakaupungista Volgan ääreltä, josta siirrytään Marin tasavaltaan. Sieltä jatketaan Udmurtian, Mordvan kautta Komin tasavaltaan Euroopan koillisosiin. Täältä jatketaan Uralin toiselle puolelle Siperian öljyntuotannon ydinalueille Hanti-Mansiaan ensin hantien ja lopuksi mansien maille ja joille.
Ville Haapasalo liikkuu kuvausryhmineen jakson eri osissa erityisesti seuraavilla alueilla ja paikkakunnilla.


title: Carl Kilpatrick

text: Carl Dwayne Kilpatrick (s. 16. toukokuuta 1956 Bastrop, Louisiana) on aktiiviuransa lopettanut yhdysvaltalainen koripalloilija. Hän pelasi sentterinä.


title: Carl Kilpatrick

text: Louisianan yliopistossa (Monroe) vuosina 1975–1978 pelannut Kilpatrick varattiin 158. vuorolla . Varaajaseura oli New Orleans Jazz, joka muutti kaudeksi 1979–1980 Salt Lake Cityyn ja vaihtoi nimensä Utah Jazziksi. Kilpatrick pelasi Jazzissa kyseisellä kaudella kahdessa ottelussa 1,5 pisteen ja 2,0 levypallon ottelukohtaisilla keskiarvoilla. 28. heinäkuuta 1980 Jazz luopui Kilpatrickista.


title: Carl Kilpatrick

text: Kilpatrick pelasi kaudella 1980–1981 Suomen pääsarjassa edustaen Tampereen Pyrintöä. Hän pelasi runkosarjassa 15 ottelussa 19,3 pisteen ja 8,7 levypallon ottelukohtaisilla keskiarvoilla. Pyrintö voitti runkosarjan länsilohkon ja selviytyi suoraan välieriin. Välierissä Pyrintö voitti Helsingin NMKY:n otteluvoitoin 3–1, mutta loppuottelusarjassa tamperelaiset hävisivät Torpan Pojille voitoin 0–3. Pyrintö ja Kilpatrick saivat näin ollen SM-hopeaa.


title: Carl Kilpatrick

text: Yhdysvaltoihin palattuaan Kilpatrick joutui polvileikkaukseen ja pelasi tämän jälkeen Los Angelesin kesäammattilaisliigaa New York Knicksissä. Hän sai jälleen polvivamman, joka päätti hänen kilpauransa lopullisesti. Kilpatrick on tämän jälkeen asunut Utahissa ja Washingtonissa. Hänellä on kolme lasta, joista ainakin kaksi on pelannut koripalloa yliopistotasolla.


title: Painin maailmanmestaruuskilpailut 2012

text: Vuoden 2012 painin maailmanmestaruuskilpailut järjestettiin Strathcona Countyssa, Kanadassa 27.–29. syyskuuta. Edellisten kahden kesäolympiavuoden tavoin maailmanmestaruuskilpailut järjestettiin vain naisten sarjoissa, koska Lontoon kesäolympialaisissa naispainin painoluokkia oli vain neljä. Kanadassa sarjoja oli seitsemän. Kisojen menestyneimmät maat olivat Yhdysvallat ja Kiina.


title: Esko Halme

text: Esko Sakari ”Roope” Halme (23. syyskuuta 1911 Luumäki – 4. maaliskuuta 1981 Tampere) oli suomalainen lentäjä. Halme tuli tunnetuksi pitkäaikaisimpana ja eniten ensilentoja uusilla lentokonetyypeillä suorittaneena suomalaisena koelentäjänä. Hän lensi Valtion Lentovarikon ja Valtion Lentokonetehtaan palveluksessa noin 4 500 lentotuntia lähes sadalla konetyypillä, muun muassa VL Humun, VL Pyörremyrskyn ja Valmet Vihurin prototyyppien ensilennot. Halme lensi Lentorykmentti 4:n pommikoneen ohjaajana talvisodan aikana 49 sotalentoa.


title: Ulmer

text: Ulmer on seuraavien henkilöiden sukunimi:


title: Ashleigh Barty

text: Ashleigh Barty (s. 24. huhtikuuta 1996 Ispwich) on australialainen tennispelaaja. Parhaimmillaan hän on ollut kaksinpelissä WTA-listan sijalla 14 tammikuussa 2019 ja nelinpelissä viidentenä toukokuussa 2018. Hän on voittanut kaksinpelissä kolme ja nelinpelissä yhdeksän WTA-turnausta. Australian avoimissa 2019 hän ylsi kaksinpelissä puolivälieriin. Yhdysvaltain avoimissa 2018 hän voitti Coco Vandeweghen kanssa naisten nelinpelin mestaruuden.


title: Ashleigh Barty

text: Barty voitti junioriurallaan Wimbledonin tyttöjen kaksinpelin vuonna 2012. Junioreiden maailmanlistalla hän on ollut parhaimmillaan toisella sijalla.


title: Ashleigh Barty

text: Barty debytoi Grand Slam -turnauksen pääsarjassa Australian avoimissa 2012 villillä kortilla. Hän hävisi ensimmäisellä kierroksella Ana Tatišvilille. Vuonna 2013 hän eteni nelinpelin loppuotteluun Australian avoimissa, Wimbledonissa sekä Yhdysvaltain avoimissa, ja saavutti ensimmäisen nelinpelin WTA-turnausvoittonsa.


title: Bojana Bobusic

text: Bojana Bobusic (s. 2. lokakuuta 1987 Belgrad, Serbia) on uransa päättänyt australialainen tennispelaaja. Parhaimmillaan hän oli kaksinpelissä WTA-listan sijalla 222 syyskuussa 2012. Hän voitti urallaan yhden ITF-turnauksen kaksinpelissä.


title: Bojana Bobusic

text: Bobusic debytoi Grand Slam -turnauksen pääsarjassa Australian avoimissa 2012 villillä kortilla. Hän hävisi ensimmäisellä kierroksella Angelique Kerberille.


title: Mirena Küng

text: Mirena Küng (s. 29. toukokuuta 1988) on sveitsiläinen alppihiihtäjä.


title: Mirena Küng

text: Küng kilpaili maailmancupissa ensimmäisen kerran Tarvision superalppiyhdistetyssä maaliskuussa 2011. Ensimmäiset maailmancupin pisteensä hän saavutti joulukuussa 2011 oltuaan 29:s Lake Louisen supersuurpujottelussa. Parhaimmillaan hän on sijoittunut 23:nneksi Sankt Antonin syöksylaskussa tammikuussa 2012.


title: Victor Muffat Jeandet

text: Victor Muffat Jeandet (s. 5. maaliskuuta 1989 Aix-les-Bains) on ranskalainen alppihiihtäjä, joka edustaa Ski Club Bonnevalia.


title: Victor Muffat Jeandet

text: Vuoden 2009 nuorten MM-kilpailuissa Garmisch-Partenkirchenissä Muffat Jeandet sijoittui neljänneksi sekä suurpujottelussa että pujottelussa. Vailin / Beaver Creekin MM-kilpailuissa 2015 hän oli suurpujottelussa seitsemäs ja Sankt Moritzissa 2017 samassa lajissa kolmastoista. Hän saavutti Pyeongchangin olympialaisissa 2018 pronssia alppiyhdistetyssä ja oli kuudes sekä pujottelussa että suurpujottelussa.


title: Victor Muffat Jeandet

text: Muffat Jeandet kilpaili maailmancupissa ensimmäisen kerran Kranjska Goran suurpujottelussa helmikuussa 2009. Ensimmäiset maailmancupin pisteensä hän saavutti joulukuussa 2012 oltuaan 29:s Val d'Isèren suurpujottelussa. Kymmenen parhaan joukkoon hän sijoittui ensimmäisen kerran helmikuussa 2014 oltuaan seitsemäs St. Moritzin suurpujottelussa. Ensimmäisen palkintosijansa hän saavutti Wengenin superyhdistetyssä tammikuussa 2015 oltuaan toinen. Alppiyhdistetyn maailmancupissa hän oli samalla kaudella kolmas.


title: Victor Muffat Jeandet

text: Muffat Jeandet sijoittui kaudella 2015–2016 toiseksi Beaver Creekin sekä kolmanneksi Val d'Isèren ja Alta Badian suurpujotteluissa. Kitzbühelin alppiyhdistetyssä hän oli toinen. Suurpujottelun ja alppiyhdistetyn maailmancupeissa hän sijoittui viidenneksi. Hän saavutti ensimmäisen maailmancupvoittonsa Wengenin alppiyhdistetyssä kaudella 2017–2018. Åren suurpujottelussa hän sijoittui kolmanneksi. Alppiyhdistetyn cupissa hän oli kolmas. Kaudella 2018–2019 hän sijoittui toiseksi Wengenin yhdistetyssä.


title: Mathieu Faivre

text: Mathieu Faivre (s. 18. tammikuuta 1992 Nizza) on ranskalainen alppihiihtäjä, joka edustaa C.S. Isola -seuraa.


title: Mathieu Faivre

text: Vuoden 2010 nuorten MM-kilpailuissa Les Houchesissa Faivre voitti kultaa suurpujottelussa. Vuotta myöhemmin hän saavutti pronssia Crans Montanan suurpujottelussa. Sankt Moritzin MM-kilpailuissa 2017 hän voitti kultaa joukkuekilpailussa ja oli yhdeksäs suurpujottelussa. Pyeongchangin olympialaisissa 2018 hän sijoittui suurpujottelussa seitsemänneksi.


title: Mathieu Faivre

text: Faivre kilpaili maailmancupissa ensimmäisen kerran Garmisch-Partenkirchenin suurpujottelussa maaliskuussa 2010 sijoittuen 15:nneksi. Kymmenen parhaan joukkoon hän sijoittui ensimmäisen kerran Alta Badian suurpujottelussa joulukuussa 2012 oltuaan kymmenes. Ensimmäisen palkintosijansa hän saavutti oltuaan toinen Naeban suurpujottelussa helmikuussa 2016. Hän oli samalla kaudella vielä kolmas Sankt Moritzin suurpujottelussa. Suurpujottelucupissa hän sijoittui neljänneksi.


title: Mathieu Faivre

text: Kaudella 2016–2017 Faivre voitti Val d’Isèren suurpujottelun sekä oli samassa lajissa toinen Alta Badiassa ja kolmas Aspenissa. Suurpujottelucupissa hän sijoittui toiseksi. Kaudella 2018–2019 hän oli kolmas Saalbach-Hinterglemmin suurpujottelussa.


title: Elisabeth Schicho

text: Elisabeth Schicho (s. 10. toukokuuta 1991) on saksalainen maastohiihtäjä. Hän edustaa SC Schliersee -seuraa.


title: Elisabeth Schicho

text: Schicho saavutti Saksan mestaruuskilpailuissa vuonna 2012 hopeaa sprintissä ja pronssia yhdistelmähiihdossa. Maailmancupissa Schicho kilpaili ensimmäisen kerran Liberecissä 12. tammikuuta 2013 sijoittuen perinteisen hiihtotavan sprintissä 28:nneksi. Parhaimmillaan hän on sijoittunut 24:nneksi Toblachin vapaan hiihtotavan sprintissä helmikuussa 2014. Alle 23-vuotiaiden MM-kilpailuissa Val di Fiemmessä 2014 Schicho saavutti kultaa vapaan hiihtotavan sprintissä ja pronssia 10 kilometrin perinteisen hiihtotavan kilpailussa.


title: Stina Nilsson

text:
Stina Nilsson (s. 24. kesäkuuta 1993) on ruotsalainen maastohiihtäjä. Hän on sprintin olympiavoittaja Pyeongchangista 2018. Sen lisäksi hänellä on neljä muuta olympiamitalia ja neljä MM-mitalia. Nilsson edustaa IFK Mora SK -seuraa.
Hänelle myönnettiin 14.7.2018 victoria stipendi Öölannissa


title: Stina Nilsson

text: Nilsson saavutti Erzurumin nuorten MM-kilpailuissa 2012 kultaa sprintissä ja hopeaa viestissä. Vuoden 2013 nuorten MM-kilpailuissa Liberecissä hän saavutti kultaa sprintissä sekä viestissä. Val di Fiemmen MM-kilpailuissa 2013 Nilsson sijoittui perinteisen hiihtotavan sprintissä viidenneksi. Sotšin olympialaisissa 2014 hän saavutti Ida Ingemarsdotterin kanssa pronssia perinteisen hiihtotavan parisprintistä ja oli vapaan hiihtotavan sprintissä kymmenes. Falunin MM-kilpailuissa 2015 hän sai hopeaa perinteisen hiihtotavan sprintissä. Hän sai hopeaa myös vapaan hiihtotavan parisprintissä parinaan Ida Ingemarsdotter sekä 4 × 5 kilometrin viestissä, jossa hiihti ankkuriosuuden Ruotsin joukkueessa. Lahden MM-kilpailuissa 2017 hän sijoittui perinteisen hiihtotavan parisprintissä neljänneksi, vapaan hiihtotavan sprintissä 12:nneksi ja perinteisen 10 kilometrillä 13:nneksi. Viestissä hän oli Ruotsin ankkurina, kun joukkue sai hopeaa.


title: Stina Nilsson

text: Korean talviolympialaisissa 2018 Nilsson sijoittui yhdistelmäkilpailussa kymmenenneksi. Hän voitti perinteisen sprintissä olympiakultaa. Hän saavutti hopeaa Ruotsin naisten 4 × 5 kilometrin viestijoukkueessa. Vapaan hiihtotavan parisprintissä hän hiihti hopealle Charlotte Kallan kanssa. Kisojen päätösmatkalla 30 kilometrin perinteisen hiihtotavan yhteislähdössä Nilsson saavutti pronssia.


title: Stina Nilsson

text: Maailmancupissa Nilsson kilpaili ensimmäisen kerran Drammenissa 7. maaliskuuta 2012 sijoittuen perinteisen hiihtotavan sprintissä 23:nneksi. Kymmenen parhaan joukkoon hän sijoittui ensimmäisen kerran oltuaan kymmenes Davosin sprintissä helmikuussa 2013. Ensimmäisen palkintosijansa hän saavutti sijoittumalla kolmanneksi Drammenin perinteisen hiihtotavan sprintissä maaliskuussa 2014. Hän sijoittui toiseksi Davosin vapaan hiihtotavan sprintissä joulukuussa 2014 sekä Otepään perinteisen hiihtotavan sprintissä tammikuussa 2015. Östersundin perinteisen sprintissä hän oli kolmas helmikuussa 2015. Hän sijoittui kaudella 2014–2015 sprintticupissa neljänneksi ja voitti alle 23-vuotiaiden maailmancupin kokonaiskilpailun.


title: Stina Nilsson

text: Kaudella 2015–2016 Nilsson sijoittui toiseksi Kuusamon avaustapahtumassa. Joulukuussa hän voitti Davosin vapaan hiihtotavan sprintin ja oli kolmas Toblachin vapaan sprintissä. Tammikuussa 2016 hän voitti Planican vapaan hiihtotavan sprintin. Helmikuussa hän oli kolmas Tukholman perinteisen sprintissä. Ski Tour Canadalla hän voitti vapaan hiihtotavan sprintin Quebecissa. Sprintticupissa hän sijoittui kolmanneksi. Marraskuussa 2016 Nilsson voitti Kuusamon perinteisen hiihtotavan sprintin. Tour de Skillä hän voitti Val Müstairin vapaan hiihtotavan sprintin, Oberstdorfin 10 kilometrin yhdistelmäkilpailun ja 10 kilometrin vapaan hiihtotavan takaa-ajokilpailun (osuusajoissa kolmas) sekä Val di Fiemmen 10 kilometrin perinteisen yhteislähtökilpailun. Tour de Skin kokonaiskilpailussa hän oli kolmas. Hän voitti Falunin ja Otepään vapaan sekä Drammenin perinteisen hiihtotavan sprintit. Hän voitti vapaan hiihtotavan sprintin maailmancupin finaalitapahtumassa Quebecissa ja oli tapahtuman kokonaistuloksissa kolmas. Hän sijoittui maailmancupin kokonaiskilpailussa neljänneksi ja sprintticupissa toiseksi.


title: Stina Nilsson

text: Nilsson voitti kaudella 2017–2018 perinteisen hiihtotavan sprintin Kuusamon Nordic Opening -tapahtumassa. Hän voitti vapaan hiihtotavan sprintin Davosissa ja perinteisen sprintin Planicassa. Hän oli toinen Lahden vapaan ja Drammenin perinteisen sprinteissä. Hän sijoittui toiseksi myös sprintticupin kokonaispisteissä. Kaudella 2018–2019 hän voitti Davosin vapaan hiihtotavan sprintin. Tour de Skillä hän voitti Toblachin ja Val Müstairin vapaan hiihtotavan sprintit. Hän voitti vapaan sprintin myös Dresdenissä


title: Marika Sundin

text: Marika Sundin (s. 19. joulukuuta 1991) on ruotsalainen maastohiihtäjä. Hän edustaa Sollefteaa SK -seuraa.


title: Marika Sundin

text: Maailmancupissa Sundin kilpaili ensimmäisen kerran Jällivaarassa 24. marraskuuta 2012 sijoittuen 10 kilometrin vapaan hiihtotavan kilpailussa 57:nneksi. Ensimmäiset maailmancupin pisteensä hän saavutti tammikuussa 2013 oltuaan Liberecin perinteisen hiihtotavan sprintissä 19:s. Kymmenen parhaan joukkoon hän sijoittui ensimmäisen kerran maaliskuussa 2014 oltuaan Lahden vapaan hiihtotavan sprintissä seitsemäs.


title: Dietmar Nöckler

text: Dietmar Nöckler (s. 29. syyskuuta 1988 Bruneck) on italialainen maastohiihtäjä. Hän edustaa Gruppo Sportivo Fiamme Oro -seuraa.


title: Dietmar Nöckler

text: Val di Fiemmen MM-kilpailuissa 2013 Nöckler oli 50 kilometrin perinteisen hiihtotavan yhteislähtökilpailussa 18:s ja viestissä Italian joukkueen mukana neljäs. Falunin MM-kilpailuissa 2015 hän sai Federico Pellegrinon kanssa pronssia vapaan hiihtotavan parisprintissä ja oli 50 kilometrin perinteisen kilpailussa kahdestoista. Lahdessa 2017 Nöckler ja Pellegrino saivat parisprintissä hopeaa.


title: Dietmar Nöckler

text: Maailmancupissa Nöckler kilpaili ensimmäisen kerran Valdidentrossa helmikuussa 2009 sijoittuen sprintissä 40:nneksi. Ensimmäiset maailmancupin pisteensä hän saavutti helmikuussa 2012 oltuaan Moskovan vapaan hiihtotavan sprintissä 29:s. Parhaimmillaan hän on sijoittunut kuudenneksi Lahden 15 kilometrin perinteisen kilpailuissa maaliskuussa 2013 ja 2015. Hän voitti parisprintin Federico Pellegrinon kanssa Planicassa tammikuussa 2016 ja Dresdenissä tammikuussa 2018. Lisäksi hän on ollut parisprintissä toinen Toblachissa tammikuussa 2017 ja kolmas Otepäässä tammikuussa 2015. Tour de Skillä hän sijoittui 31:nneksi 2012–2013 ja 21:nneksi 2015.


title: Sandra Ringwald

text: Sandra Ringwald (s. 27. syyskuuta 1990 Villingen-Schwenningen) on saksalainen maastohiihtäjä ja ammattisotilas. Hän edustaa ST Schonach-Rohrhardsberg -seuraa.


title: Sandra Ringwald

text: Maailmancupissa Ringwald kilpaili ensimmäisen kerran Düsseldorfissa joulukuussa 2010 sijoittuen sprintissä 45:nneksi. Ensimmäiset maailmancupin pisteensä hän saavutti tammikuussa 2012 oltuaan Milanon vapaan hiihtotavan sprintissä 30:s. Kymmenen parhaan joukkoon hän sijoittui ensimmäisen kerran Planican vapaan hiihtotavan sprintissä tammikuussa 2016 oltuaan viides. Parhaimmillaan hän on sijoittunut neljänneksi vapaan hiihtotavan sprintissä Toblachissa tammikuussa 2017 ja Lahdessa maaliskuussa 2018.


title: Sandra Ringwald

text: Ringwald sai hopeaa alle 23-vuotiaiden MM-kilpailujen perinteisen hiihtotavan sprintissä Liberecissä 2013. Aikuisten arvokilpailuissa hän esiintyi ensimmäisen kerran samana vuonna Val di Fiemmen MM-kilpailuissa. Kaksi vuotta myöhemmin Falunin MM-kilpailuissa hän sijoittui perinteisen hiihtotavan sprintissä 13:nneksi ja 15 kilometrin yhdistelmähiihdossa 33:nneksi. Lahden MM-kilpailuissa 2017 hän sijoittui vapaan hiihtotavan sprintissä 14:nneksi, 15 kilometrin yhdistelmähiihdossa 21:nneksi sekä 4 × 5 kilometrin viestissä kuudenneksi. Pyeongchangin olympialaisissa 2018 hän oli viestissä kuudes, vapaan hiihtotavan parisprintissä kymmenes, perinteisen hiihtotavan sprintissä viidestoista ja vapaan hiihtotavan 10 kilometrillä 26:s.


title: Sebastian Eisenlauer

text: Sebastian Eisenlauer (s. 13. maaliskuuta 1990) on saksalainen maastohiihtäjä. Hän edustaa SC Sonthofen -seuraa.


title: Sebastian Eisenlauer

text: Maailmancupissa Eisenlauer kilpaili ensimmäisen kerran Düsseldorfissa joulukuussa 2010 sijoittuen sprintissä 47:nneksi. Ensimmäiset maailmancupin pisteensä hän saavutti tammikuussa 2011 oltuaan Liberecin vapaan hiihtotavan sprintissä 15:s. Kymmenen parhaan joukkoon hän sijoittui ensimmäisen kerran Drammenin perinteisen hiihtotavan sprintissä maaliskuussa 2014 oltuaan kymmenes. Joulukuussa 2013 hän sijoittui Tour de Skihin kuuluneessa Oberhofin sprintissä seitsemänneksi. Parhaimmillaan hän on ollut kuudes Planican vapaan hiihtotavan sprintissä tammikuussa 2016.


title: Linn Sömskar

text: Linn Sömskar (s. 3. kesäkuuta 1989) on ruotsalainen maastohiihtäjä. Hän edustaa IFK Umeå SK -seuraa.


title: Linn Sömskar

text: Maailmancupissa Sömskar kilpaili ensimmäisen kerran Düsseldorfissa joulukuussa 2010 sijoittuen vapaan hiihtotavan sprintissä 20:nneksi. Kymmenen parhaan joukkoon hän sijoittui ensimmäisen kerran Milanon vapaan hiihtotavan sprintissä tammikuussa 2012 oltuaan yhdeksäs. Hänen paras sijoituksensa maailmancupissa on neljäs sija Toblachin vapaan hiihtotavan sprintistä joulukuussa 2015.


title: Johan Edin

text: Johan Edin (s. 9. helmikuuta 1987 Sundsvall) on ruotsalainen maastohiihtäjä. Hän edustaa IFK Mora SK -seuraa.


title: Johan Edin

text: Maailmancupissa Edin kilpaili ensimmäisen kerran Borlängessä maaliskuussa 2006 sijoittuen vapaan hiihtotavan sprintissä 53:nneksi. Maailmancupin pisteille hän sijoittui ensimmäisen kerran Düsseldorfin vapaan hiihtotavan sprintissä joulukuussa 2008 oltuaan 26:s. Kymmenen parhaan joukkoon hän sijoittui ensimmäisen kerran Quebecin vapaan hiihtotavan sprintissä joulukuussa 2012 oltuaan kahdeksas. Se on myös hänen paras sijoituksensa maailmancupissa.


title: Maria Nysted Grønvoll

text: Maria Nysted Grønvoll (s. 22. tammikuuta 1985) on norjalainen maastohiihtäjä. Hän edustaa Furuflaten IL -seuraa.


title: Maria Nysted Grønvoll

text: Maailmancupissa Grønvoll kilpaili ensimmäisen kerran Drammenissa maaliskuussa 2008 sijoittuen perinteisen hiihtotavan sprintissä 51:nneksi. Maailmancupin pisteille hän sijoittui ensimmäisen kerran Liberecin vapaan hiihtotavan sprintissä tammikuussa 2011 oltuaan 28:s. Parhaimmillaan hän on sijoittunut maailmancupissa 17:nneksi Quebecin vapaan hiihtotavan sprintissä joulukuussa 2012.


title: Tolvilan kartano

text: Tolvilan kartano sijaitsee Viialassa, nykyisen Akaan alueella. Kartano on yksi alueen suurimpia maatiloja ja sen historia ulottuu useiden vuosisatojen taakse.


title: Tolvilan kartano

text: Tolvilan kartanon alueella on toiminut Markku Niemisen valmentama ravitalli. Tolvilan kartanon mailla on hoidettu ja valmennettu useita menestyneitä ravihevosia. Viime vuosien aikana Tolvilan kartanon mailla on alettu kasvattaa lampaita ja sinne on perustettu Tolvilan Kartanon lammastila -niminen lammastuotteisiin erikoistunut palvelu. Kartanon mailla tuotetaan ja myydään lampaan lihaa eri muodoissa, enemmän ja vähemmän jalostettuna. Lisäksi myynnissä on lampaantaljoja ja villaa sekä muita maaseututuotteita.


title: Tolvilan kartano

text: Tolvilan kartanon mailla on ollut asutusta jo kivikaudella ja osa alueesta on suojeltu muinaismuistolain perusteella. Tilan nimi on säilynyt samana jo keskiajalta alkaen, jolloin (vuonna 1465) maanomistajana tiedetään olleen Martti Tolvila -niminen henkilö. Kartanoksi tilaa on kutsuttu 1600-luvun puolivälistä alkaen, jolloin se toimi säteritilana.


title: Aleš Razým

text: Aleš Razým (s. 19. elokuuta 1986 Plzeň) on tšekkiläinen maastohiihtäjä. Hän edustaa Dukla Liberec -seuraa.


title: Aleš Razým

text: Liberecin MM-kilpailuissa 2009 Razým sijoittui sprintissä kuudenneksi ja parisprintissä 12:nneksi. Vancouverin olympialaisissa 2010 Razým sijoittui sprintissä 44:nneksi. Falunin MM-kilpailuissa 2015 hän sijoittui parisprintissä kuudenneksi.


title: Aleš Razým

text: Maailmancupissa Razým kilpaili ensimmäisen kerran Nové Městossa tammikuussa 2005. Maailmancupin pisteille hän sijoittui ensimmäisen kerran Nové Měston vapaan hiihtotavan sprintissä joulukuussa 2005 oltuaan 28:s. Parhaimmillaan hän on sijoittunut maailmancupissa 11:nneksi Davosin vapaan hiihtotavan sprintissä joulukuussa 2008.


title: Hannu Hannunpoika (Erthel)

text: Hannu Hannunpoika, "Hans Hansson till Monikkala" (k. 1605) oli suomalainen upseeri ja hänestä tuli vuonna 1597 Suomeen käskynhaltija.


title: Hannu Hannunpoika (Erthel)

text: Hän osallistui ratsumestarina Venäjän sotaan mutta riitaantui Klaus Flemingin kanssa ja lähti vuonna 1595 Ruotsiin. Kaarle-herttuan määräyksestä hänestä tuli Pohjanmaan rajankäyntikomission jäsen ja vuonna 1596 Suomen talonpoikien valituksia tutkivan lautakunnan jäsen. Kaarle lähetti hänet 1597 puolustamaan Pohjanmaata Fleminingiä vastaan. Hän jäi vuonna 1598 Sigismundin kannattajien vangiksi, mutta hän vapautui, kun Viro antautui 1600. Hänet mestattiin 1605 syytettynä juonittelusta Kaarle-herttuaa vastaan.


title: Hannu Hannunpoika (Erthel)

text: Hän sai Monikkalan kartanon vuonna 1600 Kaarle-herttualta läänityksenä.


title: Hannu Hannunpoika (Erthel)

text: Hänen äitinsä oli Karin Göransdotter, joka synnytti pojan noin 1555. Isä oli saksalainen aatelismies Hans Erthel, joka oli vuonna 1556 vankina Turun linnassa, mahdollisesti juuri tästä syystä.


title: Ryszard Komornicki

text: Ryszard Komornicki (s. 14. elokuuta 1959) on puolalainen jalkapallovalmentaja ja entinen keskikenttäpelaaja.


title: Ryszard Komornicki

text: Komornicki aloitti pelaajauransa GKS Tychyn keskikentän pohjalla 1980-luvun alussa. Hän siirtyi KS Górnik Zabrzeen kesällä 1982 ja edusti seuraa 1980-luvun loppupuolen huippuvuosina. Komornicki juhli Górnikissa neljää peräkkäistä Puolan mestaruutta vuosina 1985–1988. Menestyksen myötä Komornicki pääsi myös eurokentille, mutta Górnik ei koskaan selvinnyt Euroopan Cupissa toista kierrosta pidemmälle.


title: Ryszard Komornicki

text: Kuuden Górnik-kauden jälkeen Komornicki siirtyi Sveitsin kentille FC Aaraun joukkueeseen. Kaudella 1992/93 hän pääsi juhlimaan seuran paidassa Sveitsin mestaruutta. Hän jätti seuran kesällä 1994 ja edusti vielä Sveitsissä FC Wohlenia ja Kickers Luzernia pelaajavalmentajan ominaisuudessa, kunnes ripusti lopulta yli 40-vuotiaana nappulakengät naulaan kauden 2000/01 jälkeen.


title: Ryszard Komornicki

text: Maajoukkuetasolla Komornicki edusti Puolaa vuosina 1984–1988 kaikkiaan 20 A-maaottelussa. Hän oli mukana MM-kisoissa 1986 ja pelasi kaikissa kolmessa alkulohkon ottelussa.Komornicki aloitti valmennuruansa FC Wohlenin pelaajavalmentajana 1998/99 ja toimi samassa ominaisuudessa myös Kickers Luzernissa. Hän valmensi 2000-luvun alussa myös FC Solothurnia ja toimi heinäkuun 2001 FC Luzernin päävalmentajana. Vuodet 2002–2005 Komornicki toimi FC Zürichin organisaatiossa U21-joukkueen valmentajana. Aikuisten tasolle hän palasi tammikuussa 2006 ex-seuransa KS Górnik Zabrzen päävalmentajana. Hän sai kuitenkin potkut jo huhtikuussa.


title: Ryszard Komornicki

text: Komornicki palasi jo kesällä 2006 Sveitsiin valmentaen FC Badenia tammikuuhun 2007 saakka, kunnes siirtyi FC Aaraun peräsimeen. Toukokuussa 2007 hän sai väistyä kokeneen Gilbert Gressin tieltä, mutta palasi valmentajaksi jo elokuun alussa. Aarau sijoittui Komornickin johdolla kahteen otteeseen Sveitsin liigan viidenneksi. Kauden 2008/09 jälkeen puolalaisvalmentaja jätti Aaraun palaten Górnik Zabrzen päävalmentajaksi. Toinen yritys Puolassa jäi sekin lyhyeksi, kun seura erotti Komornickin jo joulukuussa.


title: Ryszard Komornicki

text: Epäonnistuneen Górnik-pestinsä jälkeen Komornicki valmensi Sveitsissä FC Wiliä ja FC Wohlenia. Elokuussa 2012 hän palasi liigavalmentajaksi FC Luzernin peräsimessä. Luzern ei menestynyt puolalaisen johdolla odotusten mukaisesti ja lopulta seura erotti Komornickin huhtikuussa 2013. Luzern majaili tuolloin liigan toiseksi viimeisenä.


title: Valkovatsakalastaja

text: Valkovatsakalastaja ("Corythornis leucogaster") on kuningaskalastajien heimoon kuuluva lintu. Sitä tavataan Länsi- ja Keski-Afrikassa Guineasta ja Malista Ugandan länsiosiin ulottuvalla alueella.


title: Eerik Hare

text: Eerik Pietarinpoika Hare (k. 1627) oli suomalainen virkamies. Hänet nimitettiin vuodesta 1605 Hämeenlinnan ja Hämeen läänin voudiksi. Pohjanmaan käskynhaltija hän oli vuodesta 1610. Hänen ankaruuttaan arvosteltiin moiterunossa, ja valitusten vuoksi hän joutui eroamaan Pohjanmaan käskynhaltijan tehtävästä, mutta koska hän nautti kuninkaan luottamusta hän sai nimityksen Hämeen ja Uudenmaan käskynhaltijaksi.


title: Oliivi-iibis

text: Oliivi-iibis ("Bostrychia olivacea") on iibisten heimoon kuuluva pelikaanilintu. Sen laikuttainen esiintymisalue ulottuu päiväntasaajan tienoilla Afrikan poikki Sierra Leonesta Keniaan ja Tansaniaan. Se elää alankoalueiden tiheissä metsissä, joissa on vähän tai ei lainkaan aluskasvillisuutta. Se syö hyönteisiä, matoja, etanoita, käärmeitä ja toisinaan myös kasviperäistä ravintoa.


title: Bettina Gruber

text: Bettina Gruber (s. 31. tammikuuta 1985) on entinen sveitsiläinen maastohiihtäjä.


title: Bettina Gruber

text: Maailmancupissa Gruber kilpaili ensimmäisen kerran Davosissa helmikuussa 2006. Maailmancupin pisteille hän sijoittui ensimmäisen kerran Rybinskn vapaan hiihtotavan sprintissä tammikuussa 2009 oltuaan 28:s. Parhaimmillaan hän on sijoittunut maailmancupissa 12:nneksi Rybinskin vapaan hiihtotavan sprintissä tammikuussa 2010. Hän lopetti vuonna 2014.


title: Frestan kirkko

text: Frestan kirkko () on Ruotsissa Upplands Väsbyn kunnassa sijaitseva kirkkorakennus. Ensimmäinen Frestassa sijainnut kirkko oli todennäköisesti rakennettu puusta ja paikallaan 1200-luvulle asti, jolloin paikalle rakennettiin harmaakivikirkko. Kivikirkon kuori ja sakaristo edustavat romaanista tyyliä. Kirkon seiniin on muurattu 13 riimukiveä ja niitä on joitakin myös hautausmaalla.


title: Gollegiella

text: Gollegiella () on saamelainen kielipalkinto, jota on jaettu joka toinen vuosi vuodesta 2004 lähtien. Palkinnon arvo on 15 000 euroa.


title: Gollegiella

text: Yksityishenkilöt ja instituutiot Norjassa, Ruotsissa, Suomessa ja Venäjällä voivat ehdottaa palkinnonsaajaehdokkaita. Palkinnon tarkoitus on kehittää, säilyttää ja elvyttää saamelaiskieliä. Palkinto voidaan jakaa yksittäisille ihmisille, ryhmille, organisaatioille ja instituutioille. Se voidaan myös jakaa usean tahon kesken.


title: Hohenthal

text: Hohenthal on sukunimi seuraavilla henkilöillä:


title: Samuli Harima

text: Samuli Albert Harima (vuoteen 1936 Hohenthal, 4. syyskuuta 1879 Veteli – 2. toukokuuta 1962 Helsinki) oli suomalainen kauppaneuvos ja talouselämän vaikuttaja, jonka kauppiasura alkoi Keski-Pohjanmaan Osuuskaupan piiristä ja ulottui kansainväliseen kauppakamaritoimintaan.


title: Samuli Harima

text: Samuli Hariman vanhemmat olivat suntio, kirjuri ja maanmittari Juho August Hohenthal ja lukkarintytär Maria Jokelin. Samuli oli kuudesta aikuisikään selviytyneestä pojasta vanhin. Hän avusti jo nuorena isäänsä tämän tehtävissä eri puolilla pitäjää ja tunsi jo kiinnostusta kaupankäyntiin. Hän pääsi Tampereen kauppaoppilaitokseen, josta valmistui vuonna 1900.


title: Samuli Harima

text: 1900-luvun alussa hän oli perustamassa Keski-Pohjanmaan Osuuskauppaa Kokkolassa ja siirtyi sieltä Vaasaan tukkuliike Oy Laurell & Lahtinen Ab:n toimitusjohtajaksi 1909. Vuonna 1918 hän siirtyi Suomen Valtamerentakainen Kauppa Oy:n johtotehtäviin Helsinkiin ja teki 1920-luvun alussa pitkän liikematkan Brasiliaan, Uruguayhin ja Argentiinaan.


title: Samuli Harima

text: Varsinaisen elämäntyönsä Samuli Harima teki tukkuliike Talous-Osakekaupan pääosakkaana ja johtajana 1922–1943 sekä johtokunnan puheenjohtajana kuolemaansa 1962 saakka. Samuli Harima oli perustamassa Suomen Tukkukauppiaiden liittoa, jonka puheenjohtajana toimi vuoteen 1946. Harima oli Pohjoismaiden tukkukauppiasliittojen keskusneuvoston puheenjohtaja parikymmentä vuotta sekä jäsen Kansainvälisen tukkukauppiasliittojen keskusneuvostossa. Hän oli myös Suomalais-neuvostoliittolaisen kauppakamarin pitkäaikainen puheenjohtaja sen perustamisesta 1946 lähtien. Muista luottamustehtävistä mainittakoon Aero Oy, Kansallis-Osake-Pankki, Vakuutusosakeyhtiö Pohjola, Uusi Suomi, Liikesivistysrahasto, Suomen Ilmapuolustusliitto ja Suomen Höyrylaiva Oy. Kauppaneuvoksen arvo hänelle myönnettiin 1924.


title: Samuli Harima

text: Samuli Hariman puoliso vuodesta 1907 oli Anna Matilda o.s. Björklund. Heidän kahdesta lapsestaan Jorma Harima (1908–1963) toimi isänsä tavoin Talous-Osakekaupan johdossa. Samuli Hariman tytär oli taidemaalari Ilona Harima.


title: Razan Taha

text: Razan Taha (; s. 29. joulukuuta 1991 Amman) on jordanialainen uimari. Hän kilpaili vuoden 2008 kesäolympialaisissa Pekingissä ja jäi siellä naisten 50 metrin vapaauinnissa 56. sijalle.


title: Stefanie Moser

text: Stefanie Moser (s. 23. huhtikuuta 1988) on itävaltalainen alppihiihtäjä, joka edustaa WSV Reith im Alpbachtal -seuraa.


title: Stefanie Moser

text: Vuoden 2008 nuorten MM-kilpailuissa Formigalissa Moser saavutti pronssia supersuurpujottelussa.


title: Stefanie Moser

text: Moser kilpaili maailmancupissa ensimmäisen kerran Altenmarkt-Zauchenseen superalppiyhdistetyssä tammikuussa 2007 sijoittuen 17:nneksi. Kymmenen parhaan joukkoon hän sijoittui ensimmäisen kerran Garmisch-Partenkirchenin supersuurpujottelussa helmikuussa 2012 oltuaan yhdeksäs. Parhaimmillaan hän on sijoittunut maailmancupissa viidenneksi Lake Louisen syöksylaskussa marraskuussa 2012.


title: Antennimonnit

text: Antennimonnit ("Pimelodidae") on monnikaloihin kuuluva heimo. Heimon lajeja tavataan luonnonvaraisina makeista vesistä Keski- ja Etelä-Amerikasta. Useita antennimonnilajeja pidetään myös akvaariokaloina.


title: Antennimonnit

text: Antennimonnien heimoon kuuluu 29 sukua ja noin 93 lajia. Heimon taksonomia on muuttunut aikaisemmasta ja useat lajit, jotka aiemmin katsottiin kuuluvaksi tähän heimoon ovat sittemmin siirretty joko pimeloiden ("Heptapteridae") tai mehiläismonnien heimoon.


title: Antennimonnit

text: Antennimonnilajit vaihtelevat kooltaan huomattavasti, tyypillisimmin ne ovat noin 20–80 cm pitkiä. Pienimmät lajit ovat vain muutamia senttimetrejä pitkiä, kun suurin laji jättilapamonni ("Brachyplatystoma filamentosum") voi saavuttaa jopa 3 metrin pituuden. Tyypillisiä piirteitä ovat usein litteähkö pää, kuonon 3 pitkää viiksisäieparia, jotka voivat olla jopa pidempiä kuin kalan ruumis, hyvin kookas rasvaevä, voimakkaasti haarautunut pyrstöevä ja suomuton iho. Suurin osa antennimonneista on pohjaväriltään harmaita, ruskeita tai mustia ja ruumiissa voi olla vaaleampia tai tummempia pilkkuja, läikkiä tai juovia.


title: Antennimonnit

text: Antennimonnilajeja tavataan Meksikosta Etelä-Amerikkaan. Ne elävät järvissä sekä voimakkaastikin virtaavissa kirkas- tai tummavetisissä joissa ja puroissa. Eniten heimon lajeja esiintyy Amazonian alueella. Heimon suurimmat lajit saalistavat ravinnokseen pienempiä kaloja, kun pienemmät lajit syövät eläinplanktonia, äyriäisiä, vesihyönteisiä tai hedelmiä. Eräät lajit kuten kultalapamonni ("Brachyplatystoma flavicans") ja hopealapamonni ("B. vaillanti") ja "Pseudoplatystoma"-suvun lajit ovat Etelä-Amerikassa kaupallisestikin merkittäviä ruokakaloja. Akvaarioissa ovat suosittuja muun muassa "Pimelodus"- ja "Sorubim"-sukujen lajit sekä panssaripäämonni ("Phractocephalus hemioliopterus") ja seepralapamonni ("Merodontotus tigrinus").


title: Hartmann

text: Hartmann on muun muassa seuraavien henkilöiden sukunimi:


title: Max Hartmann

text: Max Hartmann (1876–1962) oli saksalainen biologi, Kaiser-Wilhelm-Institutin, myöh. Max-Planck-Institutin, biologisen osaston johtaja vuodesta 1914 Berliinissä ja 1944–1955 Hechingenissä ja Tübingenissä. Hän tutki lisääntymistä, hedelmöitystä ja sukupuolisuutta ja myös filosofisia kysymyksiä.


title: Ala-Kintaus

text: Ala-Kintaus on Jämsän reittiin kuuluva pienehkö järvi Kintauden kylässä Petäjävedellä Keski-Suomessa. Se on karu ja lievästi humuspitoinen järvi, johon on istutettu kuhaa, järvitaimenta, kirjolohta, siikaa, planktonsiikaa, järvisiikaa ja muikkua. Kalastus on sallittu vain luvan hankkineille. Järven vedenkorkeutta säännöstellään Koskensaaren Oy:n patojen avulla. Yläjuoksulla oleva Ylä-Kintaus laskee vetensä Välijokea myöten Ala-Kintauteen, josta ne laskevat edelleen Huhtiaan ja Karikkoselkään ja lopulta Jämsän kautta Päijänteeseen. Ala-Kintauden kolme suurinta saarta ovat Räihänsaari, Ellilänsaari ja Kuoliosaari.


title: Nokia 6500

text: Nokia 6500 on Nokian vuonna 2002 julkaistu matkapuhelin.


title: Julius Hartman

text: Karl Julius Hartman (1861–1936) oli suomalainen historioitsija ja vakuutusjohtaja. Hän valmistui filosofian lisensiaatiksi 1888 ja sai professorin arvon 1930. Hän oli Turussa kansakoulunopettajana 1892–1902, vakuutusyhtiö Sammon toimitusjohtaja 1908–1926, Suomen merimiesten tapahturmavakuutuslaitoksen toimitusjohtaja 1904–1927 ja vakuutusyhtiö Verdandin (nyk. Veritas Eläkevakuutus) toimitusjohtaja vuodesta 1905.


title: Nokia 6510

text: Nokia 6510 on Nokian vuonna 2002 julkaistu matkapuhelin.


title: Nokia 6620

text: Nokia 6620 on Nokian vuonna 2004 julkaistu matkapuhelin.


title: Sinistra Ecologia Libertà

text: Sinistra Ecologia Libertà (SEL) on italialainen syksyllä 2009 perustettu vasemmistolainen puolue. Puolueen johtaja on Nichi Vendola.


title: Sinistra Ecologia Libertà

text: Vuoden 2013 parlamenttivaaleissa puolue oli mukana koalitiossa Demokraattisen puolueen kanssa.


title: Ueli Schnider

text: Ueli Schnider (s. 29. maaliskuuta 1990) on sveitsiläinen maastohiihtäjä, joka edustaa seuratasolla Gardes Frontiere -seuraa. Schnider on erikoistunut sprintteihin.


title: Ueli Schnider

text: Schnider osallistui ensimmäistä kertaa maastohiihdon maailmancupiin joulukuussa 2010 Davosissa ollen 15 kilometrin perinteisen hiihtotavan kilpailussa 68:s. Ensimmäiset maailmancupin pisteensä Schnider saavutti tammikuussa 2013 ollen Liberecin sprintissä 23:s. Schniderin paras maailmancup-sijoitus on 13. sija Drammenin perinteisen sprintissä maaliskuussa 2015.


title: Ueli Schnider

text: Schnider osallistui myös vuoden 2013 MM-kisoihin Val di Fiemmessä ollen ainoalla matkallaan, perinteisen sprintissä 47:s. Falunin MM-kilpailuissa 2015 hän oli perinteisen hiihtotavan sprintissä kahdeksas.


title: 2C-TFM

text: 2C-TFM (2C-CF) on psykedeelinen fenetyyliamiini joka kuuluu 2C-ryhmään. Se syntetisoitiin ensimmäisen kerran David E. Nicholsin laboratoriossa.


title: 2C-TFM

text: 2C-TFM:n psykoaktiiviseksi annokseksi on raportoitu 3-5 mg. Aineesta on hyvin vähän tietoa olemassa, eikä sen myrkyllisyydestä ole tietoa, mutta sen psykedeelisten vaikutusten on raportoitu kestävän 8-16 tuntia.


title: 2C-TFM

text: 2C-TFM on luokiteltu Suomessa kuluttajamarkkinoilta kielletyksi psykoaktiiviseksi aineeksi.


title: 2C-T

text: 2C-T on psykedeelinen ja hallusinogeeninen fenetyyliamiini 2C-ryhmästä. Jotkut käyttävät sitä enteogeenina. Sillä on samankaltaisuuksia rakenteessa ja farmakologisissa ominaisuuksissa meskaliiniin ja 2C-T-2:n verrattuna.


title: 2C-T

text: Sen kehittivät ja sitä tutkivat David E. Nicholas ja Alexander Shulgin yhteistyössä.


title: 2C-T

text: 2C-T alkaa vaikuttamaan noin 75-150 mg annoksilla, ja sen vaikutuksia on kuvailtu samankaltaisiksi meskaliinin ja MDMA:n kanssa, ja vaikutukset voivat kestää jopa 6 tuntia.


title: 2C-T

text: 2C-T:n myrkyllisyyttä ei ole juurikaan dokumentoitu, mutta se on huomattavasti vähemmän voimakas kuin sille sukua olevat aineet, kuten esimerkiksi 2C-T-7, mutta oletettavasti sillä on samankaltainen myrkyllisyys verrattuna muihin 2C-ryhmän huumeisiin, jos sitä otetaan suurempia annoksia.


title: Spartacuksen poika

text: Spartacuksen poika (, suomeksi myös Rooman kotkat) on vuonna 1962 valmistunut italialainen seikkailuelokuva. Historia-aiheista peplumia edustavan filmin on ohjannut Sergio Corbucci. Sen pääosaa näyttelee yhdysvaltalainen kehonrakentaja Steve Reeves.


title: Spartacuksen poika

text: Julius Caesar lähettää vuonna 48 eaa. nuoren kenturio Randuksen tutkimaan konsuli Crassuksen toimia. Matkalla Randuksen laiva ajautuu karille, hänet vangitaan ja myydään orjaksi. Randuksen johtamat orjat nousevat kapinaan. Amulettinsa perusteella hänet tunnistetaan kaksikymmentä vuotta sitten kuolleen kapinajohtaja Spartacuksen pojaksi. Perille päästyään Randus tapaa Crassuksen, tämän rakastajattaren Claudian ja jälkimmäisen soturiveljen Vertiuksen. Randus jatkaa isänsä työtä ja johtaa salaa orjuutetun kansan kapinaa julmaa Crassusta vastaan. Claudia paljastaa Randuksen, joka vangitaan. Orjat vapauttavat hänet ja tappavat Crassuksen. Claudia karkotetaan autiomaahan ja Vertius saa surmansa kaksinkamppailussa Randuksen kanssa. Paikalle saapuva Caesar tuomitsee Randuksen kuolemaan, mutta koko kansa vetoaa hänen puolestaan ja Caesar armahtaa hänet.


title: Spartacuksen poika

text: "Spartacuksen poika" on paras Stanley Kubrickin "Spartacuksen" (1960) innoittamista jäljitelmistä. Se on toimiva seikkailuelokuva, joka ei kuitenkaan nouse esikuvansa tasolle. Sergio Corbuccin ohjaus on sujuvaa, Steve Reeves on vaatettunakin karismaattinen sankari ja Gianna Maria Canale tuo elokuvaan seksuaalista jännitettä.


title: Spartacuksen poika

text: Eastmancolor-väreissä Cinemascope-laajakangastekniikalla toteutettu suuren budjetin filmi on kuvattu Titanuksen studioilla Roomassa ja Misr Guizehin studiossa Kairossa. Ulkokuvissa näkyvät muun muassa Gizan pyramidit ja sfinksi. Piero Piccionin musiikki on lainattu samojen tekijöiden elokuvasta "Romulus ja Remus". Yhdysvalloissa "Spartacuksen poikaa" esitettiin nimellä "The Slave" (”Orja”).


title: Karl Hasselqvist

text: Karl Hasselqvist (1600-luvulla – 19. syyskuuta 1727) oli herännäisyyden johtohenkilöitä. Hän opiskeli teologiaa Turun akatemiassa ja tutustui enonsa Petrus Schaeferin johtamaan yltiöpietistiseen piiriin. Hän siirtyi 1713 Tukhholmaan ja nousi sikäläisten pietistipiirien johtoon. Häntä syytettiin niin sanotussa Sicklan jutussa, ja todennäköisesti hänen siinä laatimansa puolustuskirjelmä tuli myöhemmin vanhemman ruotsalaisen pietismin uskonopiksi.


title: Nokia 6650

text: Nokia 6650 on Nokian vuonna 2003 julkaistu matkapuhelin.


title: Barthold Rudolf Hast

text: Barthold Rudolf Hast (1724–1784) oli suomalainen lääkäri. Hän väitteli tohtoriksi 1747 Uppsalan yliopistossa ja oli ensimmäinen suomalainen, joka sai Ruotsissa lääketieteen tohtorin oppiarvon. Hän oli lääninlääkäri Helsingissä ja piirilääkäri Vaasassa. Hän hankki apteekin 1760 ja 1762 Vaasaan ja Ouluun. Hänen ansiostaan Pohjanmaalla aloitettiin rokottaminen.


title: 2C-F

text: 2C-F on vähemmän tunnettu psykedeeli 2C-ryhmästä. Sen syntetisoi ensimmäisen Alexander Shulgin, ja kirjassaan PiHKAL, hän määrittelee pienimmäksi vaikuttavaksi annokseksi 250 mg. 2-CF on ruskeahkoa öljymäistä ainetta ja sitä saa myös hydrokloridisuolana joka on jauhemaista ja valkoista.


title: 2C-F

text: 2C-F:n farmakologisista ominaisuuksista, myrkyllisyydestä tai metaboliasta tiedetään vain hyvin vähän. 250 mg:n annoksella 2C-F aiheuttaa vähäisiä näköharhoja ja väsymystä.


title: Nokia 6670

text: Nokia 6670 on Nokian vuonna 2004 julkaistu matkapuhelin.


title: Nokia 6670

text: äänimuistiinpanot


title: Hugo Viidakkoseikkailu

text: Hugo Viidakkoseikkailu () on televisiopeli (ks. SMS-TV-peli). Pelistä on julkaistu versio Windowsille.


title: Hugo Viidakkoseikkailu

text: Peli sijoittuu kaukaiseen viidakkoon, jossa, kuten aina, Hugo yrittää pelastaa perheensä Scyllan kynsistä.


title: Hugo Viidakkoseikkailu

text: Ilkeä Skylla on kyllästynyt normaaliin elämäänsä ja kaipaa vaihtelua. Kuin tilauksesta noidan postiluukusta kolahtaa sisään matkaesite kaukaisesta Tulivuorisaaresta ja sen viidakosta. Skylla keksii ovelan juonen: hän kaappaa jälleen Hugon perheen, mutta oman luolansa sijasta vie nämä vangiksi saaren tulivuoren huipulle. Skylla liittoutuu saaren entisen kuninkaan Don Krokon kanssa ja tekee tästä ja lukuisista tyhmistä apinoista orjansa. Hugo on palaamassa kävelyltä kotiinsa. Kun perhe ei ole paikalla heräävät epäilykset Skyllasta. Hugo menee Skyllan luolalle, mutta se on tyhjä. Pöydällä lojuu kuitenkin matkaesite. Hugo tajuaa tapahtuneen ja matkaa heti lentokoneellaan viidakkoon. Skylla on kuitenkin varautunut ja ampuu Hugon alas ananaskranaatilla. Hugon pudottua hän tapaa kaksi uutta ystävää: Fernando-tukaanin ja Janne-apinan. Yhdessä ystävät ryhtyvät taistoon Skyllaa vastaan.


title: Hugo Viidakkoseikkailu

text: Jokaisen Viidakkoseikkailun pelin lopuksi tulee loppukohtaus, jossa Hugon täytyy yrittää vapauttaa Hugolina ja lapset. Viidakkoseikkailun loppukohtauksessa pitää valita oikea kahva. Jos valitsee oikein Hugo vapauttaa perheen, mutta jos valitsee väärin niin Hugo lennätetään pois tulivuorelta.


title: Ylä-Kintaus (järvi)

text: Ylä-Kintaus on Jämsän reitin latvavesiin kuuluva, puhdas mutta lievästi rehevä järvi Petäjävedellä. Se on suosittu mökkijärvi, koska se on lähellä Jyväskylää ja sen monet pienet lahdelmat tarjoavat suojaisia paikkoja lomailijoille. Vesistöön on istutettu kuhaa, siikaa, planktonsiikaa, peledsiikaa ja muikkua. Ylä-Kintaus muodostaa yhteisen vesialueen Ala-Kintauden kanssa.


title: Amelia (Italia)

text: Amelia on kunta Ternin maakunnassa Umbrian hallintoalueella Keski-Italiassa. Kaupungissa on noin 12 000 asukasta.


title: Amelia (Italia)

text: Kaupungin ympärille rakennettu etruskiaikainen muuri on kaupungin tärkeimpiä nähtävyyksiä.


title: Berndt Johan Hastfer

text: Berndt Johan Hastfer (2. toukokuuta 1737 Taivassalo – 1809 Valko-Venäjä) oli suomalainen eversti, ruukinpatruuna ja tilanomistaja. Hän järjesti kuningas Kustaa III:n toimeksiannosta alkusyynä olleen valehyökkäyksen mutta hakeutui sitten yhteistyöhän Anjalan liiton miesten kanssa ja joutui tuomituksi maankavalluksesta.


title: Berndt Johan Hastfer

text: Hastfehrin vanhemmat olivat vapaaherra ja Porin läänin jalkaväkirykmentin eversti Johan Hastfer (k. 1769) sekä Margareta Elisabeth Stackelberg, jonka isä oli sotamarsalkka B. O. Stackelberg. Hastferin suku oli baltiansaksalaista alkuperää. Hastfer pääsi ylioppilaaksi Turussa 1748, ja jonkin aikaa yliopistossa opiskeltuaan hän siirtyi sotilasuralle. Hänestä tuli Jämtlandin rakuunarykmentin kersantti ja vänrikki 1753 sekä luutnantti 1754. Hastferista tuli Deux Ponts-rykmentin kapteeni Ranskassa 1757 ja Porin läänin jalkaväkirykmentin luutnantti 1760 ja kapteeni 1762. Hän oli Jämtlandin rakuunarykmentissä majurina vuodesta 1763 ja everstiluutnanttina vuodesta 1774. Hastfer siirtyi sitten 1774 Turun läänin jalkaväkirykmenttiin jossa hänestä tuli eversti 1777. Hänet nimitettiin vuonna 1781 Savon prikaatin komentajaksi.


title: Berndt Johan Hastfer

text: Hastfehr perusti vuonna 1771 Leineperin (Fredriksforsin) ruukin Kullaalle rakennettuaan sinne kaksi vasarapajaa. Vuonna 1781 hän perusti parin kilometrin päähän Fredriksbergin ruukin. Hastfer oli 1760-luvulla myös valtiopäivämiehenä kahteen otteeseen 1765–1766 ja 1769–1770.


title: Berndt Johan Hastfer

text: Hastfer oli Kustaa III:n uskottu ja hän järjesti aiheuttaneen provokaation kun muutamat Hastfehrin venäläisiksi sotilaiksi pukemat savolaiset talonpojat tekivät hyökkäyksen rajan yli Suomen puolelle Puumalan Vuolteensalmella. Hastfehr ilmoitti tästä raportissaan, ja kuningas Kustaa III sai hyökkäyksestä aiheen sodan julistamiseen Venäjälle. Sodan alettua Hastfer ryhtyi 2. heinäkuuta 1788 piirittämään Venäjälle kuulunutta Olavinlinnaa mutta oli sitten yhteydessä Anjalan liittoon kuuluneiden Ladaun, Ramsayn ja Glasenstjernan kanssa ja perääntyi 20. elokuuta Savonlinnan edustalta. Sitten Hastfer aloitti neuvottelut venäläisten ja venäläisten puolelle siirtyneen Georg Magnus Sprengtportenin kanssa ja ilmoitti haluavansa edistää Suomen itsenäistymistä Ruotsin vallasta. Hän menetti komentajanvirkansa, ja hänet tuomittiin 19. huhtikuuta 1790 kuolemaan maankavaltajana. Kuningas Kustaa III armahti kuitenkin Hastfehrin. Armahduksen syynä lienee ollut se, että Hastfehr oli järjestänyt sodan aloittaneen valehyökkäyksen kuninkaan antamien salaisten ohjeiden perusteella.


title: Berndt Johan Hastfer

text: Armahduksen jälkeen Hastfehr oleskeli ensin sukulaistensa luona Skånessa mutta siirtyi sitten 1791 ulkomaille. jossa asui Kööpenhaminassa, Lontoossa, Hampurissa ja viimeksi Venäjällä. Venäjällä Hastfehr nimitettiin prikaatinkenraaliksi. Hän kuoli 1809 Valko-Venäjällä.


title: Berndt Johan Hastfer

text: Hastfer oli naimisissa vuodesta 1765 Fredrika Brigitta Bonden (k. 1814) kanssa, jonka isä oli Uppsalan yliopiston kansleri, valtaneuvos, kreivi Gustaf Bonde.


title: Lugnano in Teverina

text: Lugnano in Teverina on kunta Ternin maakunnassa Umbrian hallintoalueella Keski-Italiassa. Kunnassa on noin 1 500 vakinaista asukasta.


title: Lugnano in Teverina

text: Kunnan nähtävyyksiä on puhdaslinjainen romaanisen tyylin Santa Maria Assuntan kirkko.


title: Hans Hausen

text: Hans Magnus Hausen (12. elokuuta 1884 Helsinki – 16. kesäkuuta 1979 Helsinki) oli suomalainen geologi. Hän väitteli 1927 ja toimi valtiongeologina Argentiinassa 1914–1917. Vuosina 1927–1951 hän oli Åbo Akademin geologian professori. Hän teki tutkimusmatkoja eri puolille maailmaa ja eläkkeelle jäätyään hän asettui Espanjaan ja tutki siellä Kanariansaarten geologiaa. Hän kirjoitti kansantajuisia ja tieteellisiä teoksia ja Suomen mineralogian historian vuosilta 1818–1918 "History of geology and mineralogy in Finland 1828–1918" (ilmestyi englanniksi 1968, julk. Societas scientarum Fennica).


title: Hans Hausen

text: Hänen isänsä oli historioitsija, valtionarkistonhoitaja Reinhold Theodor Hausen.


title: Virkki-käsityömuseo

text: Virkki-käsityömuseo on Tyyne-Kerttu Virkin 1977 perustama käsityön säätiöpohjainen erikoismuseo, jota ylläpitää vuonna 1978 perustettu samanniminen säätiö. Tyyne-Kerttu Virkki -säätiön tehtävänä on ylläpitää museon toimintaa sekä vaalia kansallista käsityö- ja perinnekulttuuria.


title: Virkki-käsityömuseo

text: Virkki-käsityömuseon noin 3000:n objektin kokoelma koostuu pääosin käsityö- ja kotiteollisuustuotteista sekä käsityön työvälineistä. Kokoelma painottuu Karjalan alueelta kerättyihin tekstiileihin, ja sen perustan muodostaa Tyyne-Kerttu Virkin itse keräämä esinekokoelma Aunuksesta. Kokoelmaan kuuluu myös ulkomaista käsityöesineistöä mm. Virosta, Meksikosta ja Kyprokselta.


title: Virkki-käsityömuseo

text: Museo toimi alkuvuosinaan 1977-1995 perustajansa Tyyne-Kerttu Virkin kotitalon kellarikerroksessa Helsingin Taivallahdessa osoitteessa Merikannontie 3. Vuonna 1995 museokokoelmat siirrettiin Karjala-talolle Käpylään, jossa aktiivista museo- ja näyttelytoimintaa harjoitettiin vuoteen 2010 saakka. Vuonna 2010 museokokoelmat liitettiin osaksi Jyväskylässä toimivan Suomen käsityön museon kokoelmia, jossa ne muodostavat oman samannimisen erilliskokoelman. Museokokoelman digitaalinen tietokanta, kirjasto ja arkisto sekä Virkin kotimuseo toimivat edelleen Virkki-säätiön alaisuudessa .


title: Virkki-käsityömuseo

text: Tyyne-Kerttu Virkin Merikannontien kotimuseo avattiin yleisölle 29.9.2004, josta asti tämä 1950-1960-lukujen asuun palautettu kotimuseo on ollut avoinna yleisölle tilauksesta.


title: Virkki-käsityömuseo

text: Tyyne-Kerttu Virkki -säätiö järjestää vuosittain perustajansa muistoa ja elämäntyötä vaalivia tapahtumia, näyttelyitä ja seminaareja. Vuodesta 2001 lähtien järjestetyt Tyyne-Kerttu Virkki -seminaarit ovat käsitelleet laajasti käsityökulttuuria ja -perinnettä:


title: Nokia 6700 classic

text: Nokia 6700 Classic on Nokian vuonna 2009 julkaistu matkapuhelin.


title: Sormio

text: Sormio eli manuaali on useissa kosketinsoittimissa sormin soittamiseen käytettävän koskettimiston nimitys. Yksi sormio on yksi rivi koskettimia, joka tavallisesti (mutta ei välttämättä aina) kattaa soittimen äänialan alimmasta ylimpään sävelkorkeuteen. Sormioita voi soittimessa olla yksi tai useampia. Sormio-nimitystä käytetään yleensä vain silloin, kun soittimessa on myös jalkio tai jalkio puuttuu, mutta sormioita on kaksi tai useampia. Usean sormion tapauksessa eri sormioilla yleensä soitetaan soittimen eri äänikertoja.


title: Sormio

text: Sormio tai useampia on mm. uruissa, cembalossa, sähköuruissa ja urkuharmonissa sekä joissain vanhemmissa, harvinaisemmissa kosketinsoittimissa. Pianon koskettimistoa ei yleensä sanota sormioksi, koska pianossa koskettimistoja on vain yksi eikä jalkiota tavallisesti ole (joskin joissain pianoissa jalkiota on käytetty).


title: Sormio

text: Tavanomaisimmassa sormion tyypissä kromaattisen sävelasteikon sävelet c, d, e, f, g, a ja h ovat valkoisia koskettimia (isot koskettimet), sävelet cis/des, dis/es, fis/ges, gis/as ja ais/b mustia koskettimia (pienet koskettimet). Erityisesti uruissa ja cembaloissa värit ovat joskus päinvastaiset.


title: Sormio

text: Sormio on yleensä mekaanisessa, mutta joissain soittimissa sähköisessä tai pneumaattisessa yhteydessä soittimen soivan osan (kieli, pilli jne.) soimisen aikaansaavaan osaan. Esimerkiksi uruissa koskettimen painallus avaa erilaisista vivuista ja tangoista muodostuvan mekanismin tai ilmaputken tai sähkön välityksellä urkupilliin johtavan paineilmaventtiilin.


title: Jalkio

text: Jalkio eli pedaali on useissa kosketinsoittimissa jaloin soittamiseen käytettävän koskettimiston nimitys. Jalkio on rivi koskettimia ja kattaa tavallisesti matalan pään sävelten osan soittimen äänialasta. Kaikissa kosketinsoittimissa ei ole jalkiota, mutta jos sellainen on, niitä on vain yksi, koska useampi jalkio olisi jaloilla soittamiseen epäkäytännöllinen (toisin kuin sormio, joita voi olla useampia).


title: Jalkio

text: Jalkio on usein (muttei välttämättä aina) mm. uruissa ja sähköuruissa, joskus myös cembalossa. Myös pianosta on joskus tehty jalkiollisia versioita, jotka kuitenkin ovat jääneet lähinnä kuriositeeteiksi. Jalkiolliselle pianolle musiikkia on säveltänyt erityisesti Charles-Valentin Alkan. Tavanomaisia pianon kaiku- ja muita pedaaleja ei kutsuta jalkioksi.


title: Jalkio

text: Jalkio on useimmiten valmistettu puusta, ja sekä kromaattisen sävelasteikon sävelet c, d, e, f, g, a ja h että sävelet cis/des, dis/es, fis/ges, gis/as ja ais/b ovat puunvärisiä koskettimia. Jälkimmäiset voivat olla myös pianokoskettimiston tapaan mustiksi tai tummiksi värjättyjä tai esimerkiksi valmistettu tummemmasta puulajista.


title: Jalkio

text: Jalkio on yleensä mekaanisessa, mutta joissain soittimissa sähköisessä tai pneumaattisessa yhteydessä soittimen soivan osan (kieli, pilli jne.) soimisen aikaansaavaan osaan. Esimerkiksi uruissa jalkiokoskettimen painallus avaa urkupilliin johtavan paineilmaventtiilin.


title: Jalkio

text: Jalkioiden muoto vaihtelee maittain, urkurakentajittain, aikakausittain ja tapauskohtaisesti mieltymyksen mukaan. Jalkio voi olla ylhäältä katsottuna suora, jolloin jalkiokoskettimet ovat keskenään yhdensuuntaisia, tai säteittäinen, jolloin koskettimet ovat viuhkamaisesti eli soittopöydän puoleisesta päästään ulompana toisistaan kuin toisesta päästään. Jalkio voi olla lattiatasosta katsoen tasainen, jolloin keskimmäisestä koskettimesta vasemmalle ja oikealle mentäessä koskettimet ovat samalla korkeudella, tai kovera, jolloin keskimmäisestä koskettimesta vasemmalle ja oikealle koskettimet nousevat korkeammalle. Jalkio voi myös olla mikä tahansa edellä mainittujen yhdistelmistä, kuten yhdensuuntainen ja tasainen, yhdensuuntainen ja kovera, säteittäinen ja tasainen tai säteittäinen ja kovera.


title: Paavo Arni

text: Kaarle Paavo Armas Arni (vuoteen 1933 "Forsström", 20. huhtikuuta 1905 Viipuri – 28. toukokuuta 1969 Helsinki) oli yli-insinööri ja Yleisradion teknillinen johtaja. Aarni oli radio- ja televisiotoiminnan studiotekniikan uranuurtaja Suomessa, mutta myös akustiikan erikoisasiantuntija. Hän suunnitteli useita akustisia tiloja, kuten Turun konserttitalon salin akustiikan, joka oli Suomen ensimmäinen konserttitarkoituksiin rakennettu sali ja Helsingin kauppakorkeakoulun päärakennuksen akustiikan.


title: Paavo Arni

text: Arnin vanhemmat olivat hovioikeudenneuvos Emil Forsström ja Fanny Kyander. Hänn pääsi ylioppilaaksi 1924 ja valmistui diplomi-insinööriksi 1930. Arni toimi Yleisradiossa radioteknikkona 1931–1934, studiopäällikkönä vuodesta 1934 ja yli-insinöörinä vuodesta 1952. Hän oli meluntorjuntakomitean sihteerinä vuodesta 1945 ja myöhemmin komitean puheenjohtajana.


title: Paavo Arni

text: Paavo Arni oli naimisissa 1934–1949 radiotoimittaja Vuokko Arnin o.s. Knuutila kanssa. Avioeron jälkeen hän meni naimisiin 1949 Maire Harlinin kanssa.


title: Liian suuri suu

text: Liian suuri suu on suomalaisen Kadotetut-yhtyeen toinen studioalbumi. Se julkaistiin vuonna 1985.


title: Liian suuri suu

text: Kaikki kappaleet säveltänyt ja sanoittanut Ahti Pelttari sekä sovittanut Kadotetut.


title: Olemme kaikki syyllisiä

text: Olemme kaikki syyllisiä on Aarne Tarkaksen ohjaama elokuva vuodelta 1954. Käsikirjoituksen on tehnyt Tarkas Onni Hallan romaanin "Oudot virrat" (1949) pohjalta.


title: Olemme kaikki syyllisiä

text: Tarkas on saanut elokuvaan vaikutteita ranskalaisen ohjaajan André Cayatten ohjauksesta "Hiipivät askeleet", jonka alkuperäisnimi "Nous sommes tous les assassins" on suomeksi 'Olemme kaikki murhaajia'. Tarina saa alkunsa, kun Helsingin Kaivopuistosta löytyy nuoren naisen ruumis. Pian paljastuu tekijä, ja seuraa oikeuskäsittely.


title: Olemme kaikki syyllisiä

text: Aikalaisarvioijat näkivät elokuvassa niin onnistuneita puolia kuin heikkouksiakin. Käsikirjoitusta pidettiin toisaalta rohkeaotteisena mutta toisaalta kysyttiin: ”Mistä Tarkas oikein syyttää yhteiskuntaa?” Myös ohjauksessa nähdtiin nuorta ja rohkeaa yrittämisenhalua, mutta toiselta puolelta havaittiin, että Tarkas toistaa entisiä puutteitaan. Kuvaus sai yleisesti kiitosta


title: Mark Rummukainen

text: Mark Rummukainen (s. 19. helmikuuta 1982 Canberra, Australia) on australialainen jääkiekkopuolustaja, joka pelaa AIHL-joukkue Canberra Knightsissa. Isokokoinen Rummukainen laukoo oikealta. Hänen isänsä on lähtöisin Suomesta.


title: Mark Rummukainen

text: Rummukainen pelasi AIHL-liigaa Canberra Knightsin mukana ensimmäisen kerran vuonna 2000. Kaudella 2002–2003 hän kävi pelaamassa Suomessa II-divisioonaa vaasalaisen HC Stormin joukkueessa, mutta Rummukainen palasi siellä pelatun kauden jälkeen Knightsiin. Vuosina 2005–2007 hän pelasi Brisbane Blue Tonguesin riveissä, mutta tämän jälkeen Rummukainen palasi taas Knightsiin.


title: Mark Rummukainen

text: Rummukainen edusti Australiaa II-divisioonan MM-kilpailuissa joka vuosi vuosina 2001–2011, paitsi vuonna 2009, jolloin Australia pelasi I-divisioonassa. Hän voitti lohkokultaa vuosina 2008 ja 2011, lohkohopeaa vuosina 2005, 2007 ja 2010 sekä lohkopronssia vuosina 2001 ja 2006. Vuonna 2012 Rummukainen edusti Australiaa sarjatasoa ylempänä I-divisioonan B-lohkossa, mutta joukkue putosi kuitenkin turnauksen päätteeksi takaisin II-divisioonaan. Kahdessa viimeisimmässä MM-turnauksessa hän on toiminut Australian varakapteenina.


title: Mark Rummukainen

text: Rummukainen pelasi myös alle 20-vuotiaiden D-sarjan MM-kilpailuissa vuonna 2000 ja III-divisioonan MM-kilpailuissa vuonna 2001.


title: Kadotetut (albumi)

text: Kadotetut on suomalaisen Kadotetut-yhtyeen esikoisalbumi. Se julkaistiin vuonna 1984.


title: Kadotetut (albumi)

text: Kaikki kappaleet sanoittanut Ahti Pelttari sekä sovittanut Kadotetut.


title: Lonely Hearts Killers

text:
Lonely Hearts Killers ("Lonely Hearts") on vuonna 2006 ensi-iltansa saanut Todd Robinsonin ohjaama elokuva.
Tositapahtumiin perustuva tarina kertoo 1940-luvun sarjamurhaajapariskunnasta. Elokuvan pääosissa nähdään Jared Leto, Salma Hayek, John Travolta, James Gandolfini, Laura Dern ja Scott Caan.


title: Zapa!

text: Zapa! on suomalaisen Kadotetut-yhtyeen kolmas albumi. Se julkaistiin vuonna 1987.


title: Zapa!

text: Kaikki kappaleet säveltänyt ja sanoittanut Ahti Pelttari sekä sovittanut Kadotetut ja Junior Simola, ellei toisin mainittu.


title: Nokia 6730 classic

text: Nokia 6730 Classic on Nokian vuonna 2009 julkaistu matkapuhelin.


title: Friisilän koulu

text: Friisilän koulu on Raision keskustassa sijaitseva pieni alakoulu, jossa on myös erityisopetusta. Koulussa on noin 280 oppilasta.


title: Nokia 6800

text: Nokia 6800 on Nokian vuonna 2003 julkaistu matkapuhelin.


title: Nokia 6810

text: Nokia 6810 on Nokian vuonna 2003 julkaisema matkapuhelin.


title: Lliam Webster

text: Lliam Webster (s. 19. helmikuuta 1986 Melbourne, Victoria, Australia) on australialainen jääkiekkoilija, joka pelaa AIHL-joukkue Melbourne Icessa. Hän toimi joukkueen kapteenina vuonna 2010.


title: Lliam Webster

text: Webster on pelannut kotikaupungissaan Melbournessa joka kausi. Hän pelasi Melbourne Jetsin AIHL-joukkueen mukana ensimmäisen kerran 15-vuotiaana vuonna 2001. Kausina 2003–2004 ja 2004–2005 Webster kävi pelaamassa myös Pohjois-Amerikassa MJHL-liigaa Selkirk Steelersissä sekä OPJHL-liigaa Aurora Tigersissä ja Thornhill Thunderbirdsissä. Hän voitti AIHL:ssä Melbourne Icen sisäisen pistepörssin vuosina 2005, 2006, 2008 ja 2010. Vuosina 2010, 2011 ja 2012 Webster voitti liigan mestaruuden. Hän toimi vuonna 2010 Icen kapteenina.


title: Lliam Webster

text: Australian ulkopuolella Webster pelasi kausina 2005–2006 ja 2006–2007 Suomessa Vaasan Sportin A-nuorissa. Hän voitti jälkimmäisen kauden päätteeksi A-nuorten I-divisioonan hopeaa. Webster voitti myös 81 minuutillaan loppusarjan jäähypörssin. Hän pelasi myös molempina Sportissa vietettyjen kausien aikana yhden Mestis-ottelun. Kaudella 2008–2009 Webster pelasi Saksan neljänneksi korkeimmalla sarjatasolla Regionalligan EC Hannover Pferdeturm Towersissa.


title: Lliam Webster

text: Webster edusti Australiaa II-divisioonan MM-kilpailuissa vuosina 2004, 2005, 2006, 2007, 2008, 2010 ja 2011. Hän voitti lohkokultaa vuosina 2008 ja 2001, lohkohopeaa vuosina 2005 ja 2007 sekä lohkopronssia vuonna 2006. Webster oli vuoden 2010 turnauksessa joukkueen paras pistemies ja maalintekijä tehoilla 7+2=9. Vuoden 2008 turnauksessa hän jakoi viidellä osumallaan koko B-lohkon maalipörssin voiton joukkuetoverinsa Greg Oddyn kanssa. Webster pelasi myös sarjatasoa ylempänä I-divisioonan MM-kilpailuissa vuosina 2009 ja 2012. Hän oli jälkimmäisessä turnauksessa tehoilla 2+2=4 Australian paras pistemies. Joukkue putosi kuitenkin takaisin II-divisioonaan. Webster toimi kahdessa viimeisimmässä MM-turnauksessaan Australian varakapteenina.


title: Lliam Webster

text: Webster pelasi myös alle 20-vuotiaiden II-divisioonan MM-kilpailuissa vuonna 2006 sekä alle 18-vuotiaiden III-divisioonan MM-kilpailuissa vuonna 2003, jolloin hän voitti A-lohkon kultaa ja oli Australian paras pistemies tehoilla 5+4=9.


title: Reino Björn

text: Reino Viljo Einar "Rööri" Björn (3. heinäkuuta 1932 Helsinki – 22. elokuuta 2012) oli suomalainen koripalloilija ja koripallovalmentaja. Hänet tunnetaan yhtenä lajin suurimmista suomalaispersoonista.


title: Reino Björn

text: Pelaajana Björn edusti kolmea helsinkiläisseuraa vuosina 1954–1971. Tilastollisesti parhaalla kaudellaan 1961 hän teki 9,8 pistettä ottelua kohden.


title: Reino Björn

text: Valmentajana Björn valmensi Suomen naisten koripallomaajoukkuetta vuosina 1960–1962. Lisäksi hän valmensi menestyksekkäästi HTU:n naisjoukkuetta 1960-luvun alkupuolella ja kolmea miesten pääsarjajoukkuetta. Suomen cupin Björn voitti valmentajana kahdesti, vuosina 1970 ja 1973.


title: Reino Björn

text:
Vuonna 2000 Björn kuului Suomen yli 55-vuotiaiden miesten maailmanmestaruuden voittaneeseen maajoukkueeseen. Elantonsa hän teki yksityisyrittäjänä. Hänen perheeseensä kuului vaimo ja kolme tytärtä. Björn kuoli 80 vuoden iässä 22. elokuuta 2012.
Björnin pallonkäsittely ei ollut kovin taitavaa, mutta hän korvasi puutteitaan kovalla yrittämisellä, minkä vuoksi yleisökin kannusti häntä usein. Joukkuetovereitaan Björn innosti "jatkuvasti" huutamalla. Björnin pelityyli oli aggressiivinen, mikä kerrytti hänelle runsaasti virheitä ja joskus jopa ulosajoja. Lehdistökin kirjoitti Björnin persoonallisista peliotteista, usein positiiviseen sävyyn. Hänestä kehittyi eräänlainen kulttihahmo.


title: Reino Björn

text: Björn saattoi tehdä ajoittain runsaasti pisteitä, mutta ennen kaikkea hän oli hyvä puolustaja, syöttäjä ja vastustajan henkistä tasapainoa häiritsevä pelaaja, joiden ominaisuuksien vuoksi häntä pidettiin joukkueelleen tärkeänä.


title: Reino Björn

text: Myös valmentajana Björniä pidettiin ns. tulisieluisena.


title: Raine Nuutinen

text: Raine Tauno ”Ati” Nuutinen (8. kesäkuuta 1931 Helsinki – 5. elokuuta 2012 Helsinki) oli suomalainen koripalloilija.


title: Raine Nuutinen

text: Nuutinen pelasi Suomen pääsarjassa vuodet 1952–1965 voittaen useita Suomen mestaruuksia. Hän pelasi myös menestyksekkäästi Suomen maajoukkueessa, jossa pelasi muun muassa Helsingin kesäolympialaisissa 1952 ja viisissä Euroopan-mestaruuskilpailuissa.


title: Raine Nuutinen

text: Nuutinen kuoli 81 vuoden iässä 5. elokuuta 2012.


title: Friisilän koulu (Espoo)

text: Friisilän koulu on pieni alakoulu Espoon Friisilässä. Koulu sijaitsee Matinkylä-Olarin alueella ja siellä on noin 130 oppilasta. Se on valmistunut vuonna 1962, ja on peruskorjattu vuonna 2000. Lukuvuonna 2018–2019 koulun rehtorina toimii Birgit Paju.


title: Manna Dey

text: Padmabhusan Manna Dey (; 1. toukokuuta 1919 – 24. lokakuuta 2013) oli intialainen laulaja. Hänen alkuperäinen nimensä on Probodh Chandra Dey. Hän aloitti uransa playbacklaulajana elokuvassa "Tamanna" (1943). Häntä kuullaan lisäksi esimerkiksi elokuvassa "Mashal" (1950). Manna Dey levytti yli 3 500 laulua. Hän sai lukuisia palkintoja, kuten Padma Shrin (1971), Padma Bhushanin (2005), Dadasaheb Phalke -palkinnon (2007) ja Filmfaren elämäntyöstä (2011).


title: Manna Dey

text: Manna Dey meni vuonna 1953 naimisiin Sulochana Kumaranin kanssa. Parille syntyi lapsia.


title: Sanna Salmenkallio

text: Sanna Salmenkallio (s. 1966 Espoo) on säveltäjä, viulisti ja äänisuunnittelija, joka on tehnyt monipuolisesti elokuva- ja konserttimusiikkia sekä sävellyksiä ja äänisuunnittelua erilaisiin näyttämöteoksiin.


title: Sanna Salmenkallio

text: Salmenkallio opiskeli Sibelius-Akatemiassa ja on täydentänyt opintojaan Teatterikorkeakoulussa ja Kuvataideakatemiassa. Hän on säveltänyt musiikkia yli 30 elokuvaan ja kymmeniin näyttämöteoksiin. Salmenkallio on toiminut muusikkona ja esiintyjänä lukuisissa teatteri- , tanssi- ja elokuvatuotannoissa. Hänet tunnetaan myös yhteisöteatteriteoksista pakolaisten sekä vankien parissa.


title: Sanna Salmenkallio

text: Salmenkallio on voittanut parhaan musiikin Jussi-palkinnon vuosina 2005 ("Melancholian 3 huonetta") ja 2015 ("Eedenistä pohjoiseen").


title: C/2011 L4

text: C/2011 L4 on Havaijilla sijaitsevalla Pan-STARRS-teleskoopilla 5. toukokuuta 2011 löydetty komeetta. Se näkyi maapallolle paljain silmin erottuvana kohteena keväällä 2013 jääden jälkeen aikaisimmista kirkkausarvioista, jotka povasivat kohteesta huomattavasti kirkkaampaa.


title: C/2011 L4

text: Löytöhetkellä komeetan magnitudiksi mitattiin +19,4, ja se oli 7,9 au:n etäisyydellä Auringosta eli Jupiterin ja Saturnuksen ratojen välissä. Alustavan ratalaskelman perusteella se olisi ohittanut Auringon noin 0,3 au:n etäisyydeltä, jolloin se kirkastuisi ainakin magnitudiin +2, mikäli se säilyisi ehjänä. Myöhemmin huippukirkkauden ennustetta tarkennettiin magnitudiin +1, ja komeetan ollessa 4,6 au:n etäisyydellä Auringosta sillä todettiin tiivis koma ja havainnoissa optisella R-kaistalla runsasta pölynmuodostusta, mikä enteili komeetan huomattavaa kirkastumista ja näyttävän pyrstön kehittymistä Aurinkokunnan sisäosissa. Syyskuussa 2012 komeetalle oli alkanut muodostua havaittava pyrstö, ja sen kirkkaus oli kasvanut ennustetulla tavalla.


title: C/2011 L4

text: Laajasta havaintosarjasta laaditun tiedotteen MPEC 2013 A29 perusteella tehty ennuste (kuva) ennakoi huippukirkkauden kasvua magnitudin 0 tuntumaan. Tämä olisi riittänyt tekemään komeetasta yhden yötaivaan kirkkaimmista kohteista ja kirkkaimman komeetan pohjoisella taivaalla vuonna 2007 näkyneen 17P/Holmesin jälkeen


title: Marcus Groth

text: Carl Marcus Groth (10. kesäkuuta 1960 Helsinki) on suomalainen näyttelijä, ohjaaja ja hahmoterapeutti. Groth on toiminut Teatterikorkeakoulun (TeaK) näyttelijäntyön professorina vuosina 1998–2000. Grothin teatterinäkemys on synteesi teatterin ja hahmoterapian elementeistä.


title: Marcus Groth

text: Professorikautensa jälkeen Groth on näytellyt etenkin Helsingin Svenska Teaternissa ja Åbo Svenska Teaterissa.


title: Shape of Despair (albumi)

text: Shape of Despair on suomalaisen samannimisen yhtyeen kokoelma-albumi, joka on julkaistu vuonna 2005 levymerkillä Spikefarm Records.


title: Shape of Despair (albumi)

text: Vuonna 2006 albumista julkaistiin uusintapainos levymerkillä Season of Mist.


title: Morki

text: Morki () tai Morko () on Marin tasavallassa Venäjällä sijaitseva kaupunkityyppinen taajama ja "Morkin piiri"n hallinnollinen keskus. Morki sijaitsee Marinmaan itäosissa, melko lähellä Tatarstanin rajaa.


title: Morki

text: Morkin taajaman asukasluku oli Venäjän vuoden 2010 väestönlaskennan mukaan 9 914 ja koko Morkin piirin 32 403. Taajamassa toimi aiemmin meijeri. Siellä on muun muassa kulttuuritalo ja ortodoksinen kirkko.


title: Morki

text: Päällystetty maantie Morkoon saapuu länsilounaasta, jossa on noin 55 kilometrin päässä myös lähin rautatieasema, Moskovasta tasavallan pääkaupungin Joškar-Olan kautta Kazaniin johtavan radan väliasema "Šigakovo". Joškar-Olaan on noin 92 km kilometrin matka. Šigakovon kautta pääsee myös Tatarstanin pääkaupunki Kazaniin, joka on noin 150 kilometrin päässä; pienempiä teitä pitkin matka voi olla kilometreinä lyhyempikin.


title: Morki

text: Vuoden 2013 alussa Yle Teemalla esitetyssä kulttuuridokumenttisarjassa Suomensukuiset 30 päivässä näyttelijä Ville Haapasalo vieraili Morkin piirin "Šorunžan" kylässä (), joka sijaitsee Morkin kaupunkityyppisen taajaman itäpuolella. Morkin taajamasta johtaa hiekkatie (37 tai 38 km) tähän marikylään.


title: Nukku-Matti ja Herra Kuu

text: Nukku-Matti ja Herra Kuu on Olli Lindholmin ja Susanna Hietalan 13. huhtikuuta 2012 ilmestynyt yhteisalbumi. Albumi koostuu Vexi Salmen sanoittamista ja Kassu Halosen säveltämistä kehtolauluista, jotka on sävelletty ja sanoitettu alun perin jo vuonna 1998, lukuun ottamatta kappaletta ”Vanha taika”, joka on Lindholmin itsensä säveltämä.


title: Nukku-Matti ja Herra Kuu

text: Vexi Salmi löysi valmiit kappaleet pöytälaatikostaan joulusiivouksen yhteydessä vuonna 2010 ja tarjosi niitä Lindholmille sekä kosketinsoittaja Mikko Kangasjärvelle, jotka osoittivat kiinnostusta kappaleita kohtaan. Kangasjärvi on myös tuottanut levyn yhdessä Jari Latomaan kanssa sekä valinnut levyllä soittavat muusikot Lindholmin toiveiden pohjalta.


title: Nukku-Matti ja Herra Kuu

text: Lindholm itse kuvailee albumia ”herkäksi levyksi, joka sopii niin lapsen kuin aikuisenkin hetkeen ennen nukkumaanmenoa”.


title: Nukku-Matti ja Herra Kuu

text: Kaikki kappaleet sanoittanut Vexi Salmi. Sävellykset Kassu Halonen, paitsi ”Vanha taika” sävellys Olli Lindholm.


title: Valerie Mahaffey

text: Valerie Mahaffey (16. heinäkuuta 1953 Sumatra, Indonesia) on yhdysvaltalainen näyttelijä.


title: Valerie Mahaffey

text: Mahaffey syntyi Sumatralla mutta muutti sieltä opiskelemaan Texasiin. Josta hän valmistui vuonna 1971 The University of Texas at Austin -koulusta.


title: Valerie Mahaffey

text:
Mahaffey näytteli merkittävää roolia Alma Hodgena "Täydelliset naiset" -televisiosarjan kolmannella tuotantokaudella. Mahaffey näytteli sivuroolia Eve viidessä "Villi Pohjola" -televisiosarjan jaksossa vuosina 1991–1995.
Valerie näytteli myös terapeuttia televisiosarjassa "Taran monta elämää".


title: Valerie Mahaffey

text: Hän on naimisissa Joseph Kellin kanssa, ja heillä on yksi yhteinen lapsi.


title: NHL-kausi 2012–2013

text: NHL-kausi 2012–2013 oli National Hockey Leaguen 95. kausi. Sen aikana 30 joukkuetta pelasi kukin 48 ottelua. Stanley Cupin voitti Chicago Blackhawks, joka kukisti finaalisarjassa Boston Bruinsin otteluvoitoin 4–2. Chicago myös voitti runkosarjan ensimmäisen kerran sitten NHL-kauden 1990–1991.


title: NHL-kausi 2012–2013

text: Kauden käynnistymistä edelsi 15. syyskuuta 2012 alkanut ja 6. tammikuuta 2013 päättynyt työsulku. Keskeisimmät työsulkuun liittyneet kiistanaiheet NHL-liigan ja pelaajayhdistyksen välillä olivat palkkakaton suuruus sekä tulojen jakosuhde. Neuvottelujen tuloksena syntyneen kymmenvuotisen työehtosopimuksen nojalla jääkiekkotulot jaetaan tasan pelaajien ja seurojen välillä. Kumpikin osapuoli saa siis 50 prosenttia tuloista, kun taas edellinen sopimus takasi pelaajille 57 prosentin osuuden. Kauden 2013–2014 palkkakatoksi sovittiin 64,3 miljoonaa dollaria, joka vastaa tarkalleen kaudella 2011–2012 käytettyä kattoa.


title: NHL-kausi 2012–2013

text: Runkosarjan ensimmäinen kierros pelattiin 19. tammikuuta 2013, ja pudotuspelit alkoivat 30. huhtikuuta 2013. Kaikki runkosarjaottelut pelattiin samassa konferenssissa olevien joukkueiden välillä. Näin ollen kauden ainoat ottelut, joissa eri konferensseihin kuuluvat joukkueet kohtasivat toisensa, pelattiin Stanley Cup -finaalisarjassa.


title: NHL-kausi 2012–2013

text: Runkosarjan pistepörssin voitti Tampa Bay Lightningia edustanut Martin St. Louis. Hän teki 48 ottelussa ottelussa yhteensä 60 tehopistettä, joista 17 oli maaleja ja 43 syöttöpisteitä. Art Ross Trophyn ohella hänelle myönnettiin Lady Byng Memorial Trophy. Maalitilaston ykkönen oli puolestaan Washington Capitalsin Aleksandr Ovetškin, joka teki kauden aikana 32 maalia. Ovetškin sai parhaalle maalintekijälle annettavan Maurice Richard Trophyn lisäksi Hart Memorial Trophyn, joka oli hänen uransa kolmas Hart-palkinto.


title: NHL-kausi 2012–2013

text: Pudotuspelien pistepörssin voittaja oli Boston Bruinsin David Krejčí. Hän teki 22 ottelussa 26 tehopistettä, joista 9 oli maaleja ja 17 syöttöpisteitä. Parhaalle tulokkaalle jaettava Calder Memorial Trophy myönnettiin Florida Panthersia edustaneelle Jonathan Huberdeaulle. Norris Trophyn sai puolestaan Montreal Canadiens -puolustaja P. K. Subban. Vezina Trophy annettiin Columbus Blue Jackets -maalivahti Sergei Bobrovskille.


title: NHL-kausi 2012–2013

text: Pittsburgh Penguins, Montreal Canadiens ja Washington Capitals voittivat omat divisioonansa.


title: NHL-kausi 2012–2013

text: Chicago Blackhawks, Anaheim Ducks ja Vancouver Canucks voittivat omat divisioonansa.


title: NHL-kausi 2012–2013

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Poliisiministeri

text: Poliisiministeri on hallituksen jäsen, joka vastaa tyypillisesti kansallisesta turvallisuudesta, mukaan lukien esimerkiksi poliisi, salainen poliisi, rajavartiolaitos ja mahdolliset terrorismin vastaiset erikoisjoukot. Joissakin valtioissa myös oikeuslaitos saattaa kuulua poliisiministeriön alaisuuteen, mutta useissa valtioissa poliisiministerin tehtävät on sisällytetty sisäministerille. Näin myös Suomessa, vaikka esimerkiksi lehdistö kutsuu sisäministeriä joskus poliisiministeriksi.


title: Poliisiministeri

text: Merkittäviin historiallisiin poliisiministereihin lukeutuu Joseph Fouché (1763–1820), joka uudisti Napoleon I:n aikana Ranskan poliisilaitoksen ja perusti maahan myös tehokkaan ja pelätyn salaisen poliisin.


title: Opritšnikki

text: Opritšnikki () oli Venäjän tsaari Iivana Julman (1533–1584) perustaman järjestön jäsenen nimitys. Opritšnikkien tehtävänä oli hallita Venäjään kuuluneita Opritšninaksi kutsuttuja etäisiä alueita, tuhota kaikenlainen Iivanan valtaan kohdistuva vastarinta ja pelottaa alueiden asukkaat uskollisiksi alamaisiksi. Opritšnikkeja pidetään historiallisena esimerkkinä hirmuhallinnon valtakoneistoon kuuluvasta salaisesta poliisista.


title: Opritšnikki

text: Opritšnikkien tunnuksissa oli koirien päitä ja luutia. Symbolit kertoivat, että opritšnikit tulevat vainuamaan tsaarin vastustajat ja lakaisemaan nämä pois Venäjältä. Uskollisuutensa vuoksi heitä myös kutsuttiin joskus "tsaarin koiriksi". Tsaari muodosti myös oman henkivartiokaartinsa valituista opritšnikeista.


title: Opritšnikki

text: Opritšnikkien tarkoitus oli hallita kauhulla ja niin he myös tekivät. He teloittivat tsaarin vastustajina kokonaisia sukuja ja klaaneja, jopa kyliä ja kaupunkeja. Merkittävin tapahtuma oli vuoden 1571 Novgorodin puhdistus, jossa kidutettiin ja teloitettiin historioitsijoiden laskelmien mukaan kahdesta tuhannesta jopa 15 000 kaupunkilaiseen.


title: Opritšnikki

text: Pjotr Tšaikovski sävelsi vuosina 1870–1872 Ivan Lazjetjnikovin 1842 kirjoittamaan näytelmään perustuvan oopperan "Opritšnik".


title: The Nostalgia Critic

text: Nostalgia Critic on yhdysvaltalaisen Doug Walkerin vuonna 2007 luoma internet-komediasarja. Sarjassa Walker esittää Nostalgia Critic -hahmoa, joka arvostelee pääosin huonoina pidettyjä elokuvia. Sarjaa on julkaistu Thatguywiththeglasses.com-sivustolla (nykyään ChannelAwesome.com), ja se on sivuston ylivoimaisesti tunnetuin sarja.


title: The Nostalgia Critic

text: Sarjassa Nostalgia Critic arvostelee huonoja elokuvia, joita hän haukkuu koomisesti. Criticin tunnuslause on "Hello I'm The Nostalgia Critic, I remember it so you don't have to" (), jonka hän sanoo jokaisen jakson alussa.


title: The Nostalgia Critic

text: Usein sarjassa pidettiin tiettyinä kuukausina teemoja, jolloin Nostalgia Critic arvostelee pelkästään kyseiseen aiheeseen liittyviä elokuvia. Esimerkiksi Schwarzenegger-kuukautena Critic arvosteli joka viikko elokuvan, jossa Arnold Schwarzenegger esiintyy. Jatko-osa -kuukautena Critic arvosteli jatko-osia elokuville, jotka hän on jo aiemmin arvostellut. Lisäksi hän pitää aina Halloweenina "NostalgiaWeenin", jolloin hän arvostelee ainoastaan kauhuelokuvia.


title: The Nostalgia Critic

text: Nostalgia Critic käyttää usein samoja vitsejä, joita hän on jo aiemminkin käyttänyt tietyissä tilanteissa.


title: The Nostalgia Critic

text:
The Nostalgia Critic-sarjaa alettiin näyttää heinäkuussa vuonna 2007 YouTubessa kunnes se siirrettiin Walkerin omalle nettisivulle, Thatguywiththeglasses.comiin ja sen jälkeen ChannelAwesome.comiin. Vuodesta 2014 lähtien url-osoite Thatguywiththeglasses.com on johdattanut kävijät suoraan osoitteeseen ChannelAwesome.com.
"The Nostalgia Critic" -sarjaa esittiin myös Blip.tv:ssä vuosina 2009-15 (Blip.tv lopetti toimintansa elokuussa 2015) ja siellä oli lähes kaikki sarjan jaksot.


Venäjän federaation asevoimien yhteisakatemia () eli Venäjän sotilasakatemia on Moskovassa sijaitseva Venäjän sotakorkeakoulu.


title: Venäjän federaation asevoimien yhteisakatemia

text: Koulu uudelleenorganisoitiin ja -nimettiin 1998 Neuvostoliiton aikana perustetuista Frunzen sotilasakatemiasta, Malinovskin panssarijoukkojen akatemiasta ja Šapošnikovin korkeimpien upseerien kursseista. Frunzen akatemian lailla sen historialliset juuret ovat keisarillisen Venäjän Nikolajevskin yleisesikunta-akatemiassa. Vuonna 2008 koulun alaisuuteen liitettiin useita eri puolella maata toimivia sotilaskouluja ja -instituutteja.


text: Tällä hetkellä laitoksen sotatieteen ja -koulutuksen keskus tarjoaa:


title: Löytö

text: Löytö eli löytötavara on esine, jonka omistaja on vahingossa kadottanut ja jota kukaan ei pidä hallinnassaan. Löydöksi ei kutsuta esinettä, jonka omistaja on tahallaan hylännyt, eikä anastettua esinettä. Suomessa sen talteen ottamisesta ja käsittelystä säädetään löytötavaralaissa (778/1988). Laki ei koske eläimiä eikä rekisteröitäviä ajoneuvoja tai ilma-aluksia.


title: Löytö

text: Joidenkin tavaralajien löydöistä on säädetty toisaalla lainsäädännössä. Esine, jonka omistajaa ei tiedetä ja joka voidaan olettaa vähintään satavuotiaaksi on toimitettava Museovirastoon. Säännös koskee myös laivanhylkyjä. Laivalöydöistä on viipymättä ilmoitettava Museovirastoon. Uitossa rannalle tai vesistöön jääneestä puutavarasta säädetään vesilain 9 luvun 9 pykälässä. Uponneesta, karille ajautuneesta, hylätystä tai hylyksi muuttuneesta aluksesta ja sen tavaroista säädetään merilaissa. Avaruudesta tulleen esineen löytämisestä on viipymättä ilmoitettava poliisi-, rajavartio- tai sotilasviranomaiselle. Esinettä ei saa liikuttaa eikä viedä pois ilman viranomaisen lupaa kuin erittäin merkittävästä syystä.


title: Löytö

text: Löytäjän on ilmoitettava löydöstä tavaran omistajalle tai toimitettava se poliisille. Sellainen omaisuus, jonka hankkiminen tai hallussapito on kiellettyä tai luvanvaraista, on toimitettava poliisille viipymättä. Vähäarvoisen löytötavaran saa löytäjä pitää, jos omistaja ei ole selvitettävissä. Löytäjällä on oikeus löytöpalkkioon ja kohtuullisten kustannusten korvaamiseen, ellei kyseessä ole laitoslöytö. Löytöpalkkion suuruus on kymmenen prosenttia esineen käyvästä arvosta, kuitenkin vähintään neljä euroa.


title: Löytö

text: Laitoslöydöksi nimitetään löytötavaraa, joka on otettu talteen julkiseen liikenteeseen käytettävästä kulkuneuvosta (myös taksista), rautatieasemalta, linja-autoasemalta, liikkeestä, virastosta, työpaikalta, oppilaitoksesta, sairaalasta, kulttuurilaitoksesta tai muusta niiden kaltaisesta paikasta. Laitoslöytö pitää luovuttaa laitoksen henkilökunnalle tai sen löytötavaratoimistolle.


title: Löytö

text: Löytötavaran omistusoikeus siirtyy löytäjälle, jos omistaja ei nouda tavaraansa poliisilta kolmen kuukauden kuluessa. Laitoslöytöjen omistusoikeus siirtyy valtiolle tai löytötavaratoimiston pitäjälle kolmen kuukauden kuluttua näiden saatua tavaran haltuunsa. Löytäjä ei kuitenkaan saa omistusoikeutta löytämäänsä polkupyörään tai mopoon. Ne myydään huutokaupalla ja löytäjä on oikeutettu saamaan kolmasosan myyntihinnasta.


title: Löytö

text: Rikoslain perusteella tuomitaan henkilö, joka anastaa löytämiään varoja tai muuta irtainta omaisuutta, kavalluksesta. Siitä voidaan tuomita sakko tai vankeutta enintään yhdeksi vuodeksi kuudeksi kuukaudeksi.


title: Löytö

text: Löydön perusteella ei voi saada patenttia, sillä patenttioikeudelliselta keksinnöltä vaaditaan teknistä luonnetta. Vastaavasti henkilö, joka löytää jotakin luonnossa olevaa, ei tee keksintöä, vaikka löytäisikin jotakin aiemmin tuntematonta.


title: Arvi Hautamäki

text: Arvi Erland Hautamäki (28. helmikuuta 1897 Viipuri – 10. helmikuuta 1972) oli suomalainen kansansivistystyön vaikuttaja, joka toimi Työväen Sivistysliiton (TSL) pääsihteerinä vuosina 1945–1963. Hän sai kouluneuvoksen arvonimen 1949.


title: Arvi Hautamäki

text: Hautamäen isä oli konemestari Johan Henrik Hautamäki (ent. Jakobsson). Hautamäki oli itseoppinut, lukuun ottamatta Yhteiskunnallisessa korkeakoulussa vuosina 1932–1936 suoritettuja opintoja. Hän osallistui TSL:n toimintaan sen perustamisesta vuonna 1919 alkaen. Hän oli TSL:n järjestäjänä 1924–1929 ja opintosihteerinä 1929–1938 sekä Työväen Akatemian yhteiskunnallisten aineiden opettajana 1938–1945 ja vt. johtajana 1939–1940 ja 1941–1945. Vuonna 1945 hänet valittiin TSL:n pääsihteeriksi. Hautamäki oli myös Suomen Sosialidemokraattisen Työläisnuorisoliiton puheenjohtaja 1928–1931, Kansansivistysopillisen Yhdistyksen johtokunnan jäsen vuodesta 1941, Suomen Liiketyöntekijäin Liiton liittoneuvoston puheenjohtaja vuodesta 1946, valtion kansansivistyslautakunnan sihteeri vuodesta 1946, Neuvostoliittoinstituutin johtokunnan jäsen vuodesta 1947 sekä Yhteiskunnallisen korkeakoulun hallituksen jäsen vuodesta 1952. Lisäksi hän kuului Voionmaa-opiston ja Kiljavan opiston johtokuntiin.


title: Ilmari Havu

text: Ilmari Havu, vuoteen 1906 Falck (29. kesäkuuta 1895 Viipuri – 4. elokuuta 1967 Helsinki) oli suomalainen ensyklopedisti ja kirjallisuushistorioitsija.


title: Ilmari Havu

text: Ilmari Havun vanhemmat olivat Turun hovioikeuden varapresidentti Gustaf Evert Havu ja Anna Wallin ja puoliso vuodesta 1921 Laila Lindholm. Havu tuli ylioppilaaksi 1913 ja valmistui filosofian kandidaatiksi 1916 ja lisensiaatiksi 1921. Havu väitteli filosofian tohtoriksi 1923 tutkielmalla "Pietari Päivärinta: Kirjallishistoriallinen tutkimus". Hän toimi Helsingin lyseon lehtorina 1937–1959 ja koulun rehtorina 1957–1959. Havu oli Otavan tietosanakirjojen ja aikalaiskirjojen toimitussihteeri ja päätoimittaja vuodesta 1924. Hän oli Juhani Ahon nimeä kantavan seuran ensimmäinen puheenjohtaja vuodesta 1947 ja Turun Suomalaisen Yliopistoseuran perustajia. Havulle myönnettiin professorin arvonimi vuonna 1965.


title: Benediktio

text: Benediktio (, sanoista "bene," hyvin ja "dictio," lausuminen) tarkoittaa kirkollista siunaustoimitusta. Evankelisissa kirkoissa tällaisia toimituksia ovat esimerkiksi avioliittoon vihkiminen ja hautaus.


title: Benediktio

text: Katolisessa kirkossa siunaustoimitus voi kohdistua sekä ihmisiin että esineisiin, jotka toimituksen avulla saavat kirkon siunauksen. Siunaustoimituksessa käytetään apuna esimerkiksi rukouskaavaa, käsien päällepanemista, vihkivedellä pirskottamista, suitsutusta tai ristinmerkkiä. Siunaustoimitukset ovat osaltaan sakramentaaleja eli sakramenttien kaltaisia toimituksia, mutta eivät varsinaisia sakramentteja. Toimituksista on laadittu erityisiä käsikirjoja, joista käytetään nimitystä "libri benedictionales" tai "benedictionaria". Yleisen benediktion antamiseen on oikeus ainoastaan paavilla. Hän suorittaa sen kolmesti vuodessa aloittaen julistuksensa sanoilla "urbi et orbi" eli kaupungille (Roomalle) ja koko maailmalle.


title: Lopes

text: Lopes on muun muassa seuraavien henkilöiden sukunimi:


title: Medvedevo

text: Medvedevo (, ) on kaupunkityyppinen taajama, joka sijaitsee Marin tasavallan pääkaupungin Joškar-Olan länsinaapurina Venäjällä. Taajama toimii myös tasavallan aluehallintoon liittyvän "Medvedevon piirin" keskuksena.


title: Medvedevo

text: Medvedevon taajaman asukasluku oli Venäjän vuoden 2010 väestönlaskennan mukaan 16 841 ja koko Medvedevon piirin 67 703.


title: Medvedevo

text: Paikkakunnalla on muun muassa kotiseutumuseo ja pieni eläinpuisto. Joškar-Olan koulutus- ja kulttuuripalvelut sekä liikenneyhteydet ovat myös Medvedovon asukkaiden käytössä, sillä keskustojen etäisyys toisistaan on noin viisi kilometriä.


title: Vesa Peipinen

text: Vesa Peipinen on yhteisöpedagogi, nuorisotutkija ja kaupunkiaktiivi. Hän on toiminut Oranssin toiminnanjohtajana vuoteen 2012 saakka. Peipinen on toiminut erityisesti asumiseen liittyvien kysymysten, kaupunkiympäristön, kaupunkikulttuurin ja nuorten puolesta. Peipinen on toiminut Helsingin Vihreissä mm. Helsingin kaupungin asuntolautakunnan puheenjohtajana ja kaupunginhallituksessa vuosina 2009-2012. Peipinen soittaa rumpuja ja lyömäsoittimia.


title: Claudius Hedman

text: Claudius Hedman (1680–1765) oli ruotsalaissyntyinen pappi, joka oli vuodesta 1712 Tukholman Klaran seurakunnan kappalainen. Hänet siirrettiin 1720 Vaasan ja Mustasaaren kirkkoherraksi. Hän oli lääninrovasti Suupohjassa ja Vaasan koulun tarkastaja. Hän oli vuosina 1726–1751 kuusi kertaa valtiopäivillä ja vuonna 1751 myös sekreettivaliokunnassa. Hän kokosi suomalaisen sanakokoelman, jota Daniel Juslenius käytti 1745 julkaisemansa "Finsk orda-boks försök" -sanakirjan pohjana.


title: Kaptaani

text: Kaptaani (CHClNOS) on imideihin kuuluva kasvinsuojeluaine. Sitä käytetään sienitautien ehkäisyyn muun muassa hedelmätarhoilla. Kaptaanin käyttö on Suomessa kielletty vuoden 1997 alusta.


title: Kaptaani

text: Kaptaani on huoneenlämpötilassa valkoisia tai hieman kellertäviä kiteitä. Yhdiste ei käytännöllisesti katsoen ilukene veteen, mutta liukenee paremmin orgaanisiin liuottimiin, kuten etanoliin, dietyylieetteriin, bentseeniin ja dioksaaniin. Kaptaania valmistetaan 1,2,3,6-tetrahydroftaali-imidin ja trikloorimetaanisulfenyylikloridin välisellä reaktiolla natriumhydroksidin läsnä ollessa.


title: Kaptaani

text: Kaptaania käytetään omenaruven ehkäisemiseen omena- ja päärynäviljelmillä. Lisäksi sitä voidaan käyttää koristekasvien sienitautien torjuntaan. Tähän tarkoitukseen sitä käytetään pulverimuodossa. Kaptaania voidaan käyttää myös sienten kasvua ehkäisevänä aineena synteettisessä tai luonnonkumissa, maaleissa ja lakoissa.


title: Koivuhangokas

text: Koivuhangokas ("Furcula bicuspis") on melko yleinen alkukesän yöperhoslaji.


title: Koivuhangokas

text: Koivuhangokas muistuttaa pajuhangokasta ("Furcula furcula") sekä haapahangokasta ("Furcula bifida"), mutta on väritykseltään näitä valkoisempi ja kuvioinniltaan kontrastisempi. Siipien pohjaväri on puhtaan valkoinen. Etusiiven keskellä on leveä, tummanharmaa vyö, joka kapenee keskiosassaan tiimalasimaisesti. Vyön ja siiven ulkoreunan välissä kulkee kolme aaltoilevaa, mustaa poikkijuovaa ja siiven kärkiosan etureunassa on kolmiomainen, tummanharmaa laikku. Takasiivissä on leveä, sameareunainen vaaleanruskea kaarivyö sekä samea keskipilkku. Sekä etu- että takasiipien ulkoreunassa siipisuonten väleissä on mustanruskeat täplät. Keskiruumis on valkoinen, selkäpuolelta laajalti tumma ja takaruumis valkoisen ja tummanharmaan poikkiraidallinen. Siipiväli 33–40 mm.